Jawaab:Mala ogolyahay in arooska laga ciyaaro?\nAssalamu calaykum; Walaal Khadro arooska in laga ciyaaro ama laga buraanburo ama laga ciyaaro ciyaaraha dhaqanka waxba kuma jabna, kaliya waxaa loo baahanyahay in la ilaalsho aadaabta islaamka oo aanan la falin wax sharcigu diidayo.\nMarka gabadha aad sheegtay haddii ay doonayso in ay arooskeeda ugu yeerto dumar kaliya ama dumar iyo rag intaba way bannaantahay, haddii arooskaas ka ciyaarayaanna waxba kuma jabna, laakiin dumarkuna meel u gaar ah ayay ku ciyaarayaan ragguna meel u gaar ah ayay fariisanayaan.\n- Tuesday, January 03, 2006 at 17:06:08 (CST)\nSu'aal:Mala ogolyahay in arooska laga ciyaaro?\nAslaamu calykum waraxma, sheek slaantaas islaamka kadib sheekh waad kumahas santahay sida wanaaga badan eed iigu soo jawaaabtay illlahay ajar ha kaasiiyo. Sheek waxaaan kaloo jaclhay in aan kuwaydiiyo, gabar ayaaa waxay rabtaaa in ay aroos samaysato waxay jaceshahay in ay san arooskeeda isku keenin dad ajanabi ah macnihii dad rag iyo dumar, laakiin waxay rabtaaa in ay gabdhuhu uciyaaraan ciyaarkasta gabdhaha kaliya marka mala ogal yahay in arooskii laga ciyaaro ciyaarkasta sida buranburka, music, iyo iwm. marka mabanaantahay taas. jisaa kalaahu khayr. Aslaamu calaykum waraxma.\n- Tuesday, January 03, 2006 at 17:01:23 (CST)\nJawaab: Sheekhow gabar aan isjeclayn ayaan dagaalnay ee maxaa talaa?\nAssalaamu Calaykum: walaal gabadha aad sheegtay haddii waalidkeed kula jecelyahay, isku day in aad waalidka ku qanciso in ay gabadha kugu daraan.\nKolka ay gabadhu naagtaada noqoto oo lagugu daro ayaad markaa xaq u leedahay in aad gabadha waydiisankartaa wixii xuquuq ah ee aad ku leedahay, laakiin maadaama aanay kugu xirnayn gabadhu waa xor wixii ay doonto bayna ka yeelaysaa jacaylka aad sheegayso.\nMarka anigu waxaan kugula talinlahaa in aad xagga reerka ka soo gasho maadaama ay kula jeclaayeen oo aad waydiisato in ay gabadha isku kiin daraan, gabadha ku dheh horta aan isguursano kadibna waan ka heshiinaynaa waxyaabahaas khilaafka ah ee yaryar, waxaad ku dhahdaa haddii aad i guursato wixii hore oo dhan waa laga gudbayaa, maxaa yeelay markaas adiga ayaa i leh oo ninkaagii baan noqonayaa.\n- Sunday, January 01, 2006 at 06:23:51 (CST)\nSu'aal: Sheekhow gabar aan isjeclayn ayaan dagaalnay ee maxaa talaa?\nSheekh ilahay khayr ha kaa siyo su'alaha aanu ku waydiino iyo jawabaha hufan ee aad na sisid.\nsheekh su'ashani waxa ay noqonaysaa: Gabar ayaan is baranay mudo badana si fiican ayay xirir u wada lahaynay, marna soomaliya ayaan wada joognay marna dibadaha ayaan ku kala maqnayn mana malaynaysid sida anu isu jeclayn in dad la midihi joro, waxa aan ku oran karaa mararka qaar waa isu ilmayn jirnay annaga oo wada jogna amma talafoon dibada ku wada hadlayna balse waxa aan ku balanay in anu is guursano isna sugno iyada oo gabadhu u kici tintay wadanka marayanka anna aan jogo somaliya intii aan kala maqnayn waa wada xiriraynay walibana waxaa dheer walidka dhanka inanta oo ila jeclaa inanta ilana donayay iyana kula dardarmay sidii xaalku u ficna ayaa waxa igu adkatay in mudada aan sugo inta ay sharci helayso ama imanayso kadib gabarkale ayaan is baranay wanan guursaday lakiin anoon jacaylkii hore ilaabin ayaan malinkasta xasuusanayay kadibna gabadhii kale waa is dirirnay wanan furay tii aan jeclaa ayaan ku labtay xaal iyo rali galin ayaan ku sinayaa ayaan iri lakiin iyada oo irabta oo i jecel ayay hadana waxa ay i tiri waa digii igaga baxay marka kuma rabo hadaba shekhow gabadhasi waan rabaa iyaduna waa ay i jeceshahay lakiin colaad ayay iga qaaday arintii aan sameyay maxaa talaa?\nxasan adam <soomali2>\n- Sunday, January 01, 2006 at 06:18:25 (CST)\nJawaab: Sheekh Cabdulqaadir caqiidadiisa qofkii haysta ma toosanyahay?\nAssalaamu calaykum: walaal sheekh cabdulqaadiir wuxuu qoray laba kitaab midka aad sheegtay ee ah: (al-qunyah ladalibi dariiqil xaq) iyo (futuux al-qayb), labadaa kitaab waxaa sheekhu ka buuxshay axaadiis daciif ah oo badan, sidaa darteed caqiidadiisu ma caan bixin, laakiin waxaa caan baxday dariiqadiisa tasawufka.\nWaxaa taas la jirta in Sheekh Cabdulqaadir loo nisbeeyay waxyaabo uusan dhihin oo kutubtiisa laga buuxshay hadal aanan mad-habtiisa la soconkarin, taasna waxaa loo aanaynayaa in mutacasibiintii xambaliyada qaarkood ku dareen kutubtiisa waxyaabo uusan sheekho aaminsanayn oo uusan dhihin.\nMarka sida muslimiintu caado ka dhigteen oo culumadeennii yeeli jireen, waxay qaadanjireen caqiidada Imaam Ashcari iyo dariiqada sheekh cabdulqaadir al-jiilaani.\n- Sunday, January 01, 2006 at 06:10:58 (CST)\nSu'aal: Sheekh Cabdulqaadir caqiidadiisa qofkii haysta ma toosanyahay?\nSalam calycum... Sheekh sida aan u arko waxaad ku takhasustey caqiidad. Marka anigu waxaan wataa suaal ku saabsan babkaas: Hadii qofku caqiido ka dhigto sida sh. c/qaadir jeylaani ku dhigey kitaabkiisa "Alqunya" baabka caqaayedka uuna ilaah kala hortago taas ma saxsanyahy qofkaasi mise waa baadi? maxaad se kula talin laheyd?\n- Sunday, January 01, 2006 at 06:05:14 (CST)\nJawaab: Lacagta daynta ah ee ardayda la siiyo ma la qaadan karaa?\nAsalaamu calaykum: walaal lacagta aad sheegtay haddii aadan haysan wax kale oo xoolo ah oo aad jaamicadda ku gasho waad dayman kartaa waadna qaadankartaa.\nHaddii aad wax ku baranayso qaado walaal lacagtaas, laakiin haddii aadan wax ku baranayn ha qaadan si aad uga fogaato shakigeeda maadama aanay baahi badan kuu hayn.\n- Friday, December 30, 2005 at 07:00:01 (CST)\nSu'aal: Lacagta daynta ah ee ardayda la siiyo ma la qaadan karaa?\nasc wr wbk sheekh salaan ka bacdi, waxaan illah kaga rajeynaya inuu ka abaal mariyo sida wanaagsan ee diintiisa ugu dadaaleysid. Waxan rabey inaan wax ka ogaado in ey banantahay in laqaato lacagta wax lagu barto wadamada yurub ee ka kooban qeyb deen ah iyo mid deeq ah. tan deenta ah waxaa hadhoow la bixinayaa iyadoo wadata korsaar. wabilaahi towfiiq.\n- Friday, December 30, 2005 at 06:56:25 (CST)\nJawaab: Haweeynay ayaa waxay ninkeedii kala maqnaayeen 14-sano..\nAsslaamu calaykum: walaal gabadha ninkeedu dhintay ayada oo aan muddo dheer war laga helin, waxay tirsanaysaa cuddadii dhimashada oo ah in ay basaasto afar bilood iyo toban maalmood.\nTaasi waa haddii aanay furriin doonin intii ninkeedu maqnaa oo la la'aa. Haddiise ay furriin doonato kolkii ninkeeda ay waysay afar sano ama wax ka badan, oo uusan xoolo lahayn laga masruufaayo naagtiisa, ee ay markaa iska furto, haddii ay kolkaa geeridiisa maqasho waxba xil ah kama saarra, haddii ay noloshiisa maqashana sidoo kale.\nLaakiin xaaladda aad hadda iisheegtay taas ma aha, oo waxaad tiri gabadhu way sugaysay muddadaas akhbaarta ninkeeda, oo hadda ayay ogaatay in uu geeryooday, taasi marka macnaheedu waa in ay naagtiisa ahayd muddadaas oo dhan oo ay nikaaxiisa ku jirtay, sidaa darteed, way cuddo tirsanaysaa afar bilood iyo toban maalmood kadibna ninkii ay doonto ayay guursanaysaa.\n- Friday, December 30, 2005 at 06:51:34 (CST)\nSu'aal: Haweeynay ayaa waxay ninkeedii kala maqnaayeen 14-sano..\nA/c marka hore shiikha iyo inta la shaqaysa waxan leeyahay allaah khayr ha idinku jazeeyo. shiikh waxaan waydiin "haweeynay ayaa waxay ninkeedii kala maqnaayeen 14-sano oo aysan is arag hadda ayaa waxaa loo sheegay in uu 6-bilood mootanyahay ama 6-bilood ka hor dhintay. xugunkeeda waa maxay haweenaydaas ma u basaasn mase maya?\n- Friday, December 30, 2005 at 04:59:29 (CST)\nJawaab: Sheekhow qalbi adayg ayaan isku arkay ee maxaan akhristaa?\nAssalaamu alaykun: Khadro walaal waxaan kugula talinayaa in aad cibaadada iyo xusidda Eebbe badsato. Qofka qalbigiisu wuxuu qallalayaa oo adkaanayaa marka qofku ka tago ama yareeyo cibaadada iyo xusidda Ilaahay. Xusidda Ilaahay ayaa qalbigu ku qaboobayaa sida quraanku inoo caddeeyay, marka walaal waxba kale kaama khaldana ee waxaad u baahantahay in aad xusidda Eebbe badsato oo aad habeenkasta waqti aad Eebbe ku xasuusato oo aad salaaddaada sunnada ah ku tukato samaysato.\nMarka waxaan kugula talinayaa in aad habeenkii gelinka dambe u kacdo salaatullaylka oo aad saacad aad Eebbe ku xusto habeen kasta u toostid.\nHaddii ay ku dhibayso kicidda habeenka qaybtiisa dambe, waxaad tukataa salaatullaylka cishaha ka dib kadibna saacad soo jeed aad xusaysid Ilaahay oo aad ama quraan akhrisatid ama aad wardi akhrisatid.\nHaddii aad u baahantahay ducooyin saxiix ah oo qoraal ah cinwaankaaga boostada iigu soo dir email si aan kuugu soo dhiibno buug ay ku qorantahay duco dhaxalgal ah oo aad akhrisatid.\n- Wednesday, December 28, 2005 at 18:15:54 (CST)\nSu'aal: Sheekhow qalbi adayg ayaan isku arkay ee maxaan akhristaa?\nAslaamu calaykum waraxma, salaantaas islamaka kadib, shekh ayaantaan waxaaan isku arkay in mudo ah in aanan baqin, naxin, sametimes waxaan dhahaa naxariistii ayaa kaa guurtay, sheekh hadii la ii sheego waxa naxdin leh, like familyga kusaabsan ma naxayo, marka sheekhoow maxaa iga qaldan? maxaan suubiyaa? sidaan awal isu aqanay qof dhiban hadaan arko waan u naxi jiray oon ooyi jiray laakiin hada waan agagay shekh, sheekhoow maxaan akhrisataaa.\n- Wednesday, December 28, 2005 at 18:09:17 (CST)\nJawaab: Sunniyaha ma la yaraysan karaa, xaadda wajigase ma layska xiiri karaa?\nAssalaamu Calaykum: Walaal Dulmar, haweenka waxaa u bannaan in ay iska xiiraan timaha jirka oo dhan meeshii ay doonaan ha ku yaalleene intaan Madaxa ahayn, xaddiiska al-Bukhaari iyo Muslim ee Lacnadaya haweenka ilkaha fiiqada iyo kuwa sunniyaha xiirta iwm waxaa looga jeedaa kuwa aanay u bannaanayn isqurxintu sida haweenayda laga geeryooday iwm. Arrinkaasna waxaan ka ogaanaynaa, ummul mu'miniin Caa'isha ayaa sheegtay in uu bannaanyahay arrinkaas, marka ayada ayaa amuurahaas ka og asaxaabta kale.\nCulumada fiqhiguna waxay dhaheen xaddiiska al-Bukhaari iyo Muslim soo weriyeen iyo Hadalka Caa'isho laga soo weriyay isburrinmayaan, maxaa yeelay, xaddiiskaas wuxuu ku saabsanyahay haweenka aan loo ogolayn in ay isqurxiyaan sida haweenayda laga dhintay iwm.\nSidaa darteed, way bannaantahay in sunniyaha la gaabsho ama la jaro, sidoo kale way bannaantahay in xaadda wajiga iyo midda lugaha la iska xiiro, waxaan haweenka u bannaanayn in ay madaxa xiiraan. Khayr baan kuu rejaynayaa.\n- Wednesday, December 28, 2005 at 17:29:45 (CST)\nSu'aal: Sunniyaha ma la yaraysan karaa, xaadda wajigase ma layska xiiri karaa?\nAsalaamu calaykum, sheekh Xawaajibka ama suuniyaha ma la yaraysan karaa. Su'aasha labadna: Xaada wajiga ma la xiidhi karaa? mahadsanid.\n- Wednesday, December 28, 2005 at 17:23:09 (CST)\nJawaab: Wiilal habaryartay dhashay ma ka xijaabanayaa?\nAssalaamu calaykum: Walaal Mashaacir, wiilasha habaryartaa dhashay ee aad soo korisay ma aha maxram (sokeeye dhow) sidaa darteed waa in aad ka xijaabato oo aad gashato dhar cowrada qarinaya haddii ay qaangaaraan.\nHaddii aad adigu soo korisay, taasi waxba ka bedeli maysio xukunka sharciga ah haddii aadan nuujin intii ay yaryaraayeen.\nMarka walaal wiilasha habaryartaa iyo adigu waxaad tihiin (Ilama habreed) wayna ku geeyaan, oo waad guursankartaa, macnaha way kuu bannaanyihiin, haddii aadan xagga aabaha iska xigina oo aanan qaraabo kale oo xagga aabaha ah idinka dhaxayn, habaryartaa wiilkeedu wuu ku geeyaa, sidaa darteed waa in aad ka xijaabato haddii ay xoogaabaan oo qaan gaaraan.\n- Wednesday, December 28, 2005 at 17:20:17 (CST)\nSu'aal: Wiilal habaryartay dhashay ma ka xijaabanayaa?\nSalaamu calaykum, shekh waxan rabay in aan ogaado, wiilal aan soo koriyey oo Habaryartay dhashay ma ka xijaaban karaa? waad mahadsantahay.\n- Wednesday, December 28, 2005 at 17:14:36 (CST)\nJawaab: Qaadiriyada iyo Axmadiyada maxay diintu ka qabtaa?\nWalaal, Axmadiyada iyo Qaadiriyadu waa laba dariiqo oo ka mid ah dariiqooyinka Suufiyada dalkeenna joogta.\nLabadaa kooxood si faahfaahsan ayaan horey uga hadlay oo webkan ayaad ka heli kartaa jawaabtaas, laakiin hadda waxaan ku leeyahay, labadaa dariiqo waa ahlusunno, mana aha dariiqo caqiido ah, shareecana maaha, ee waa dariiqo akhlaaqi ah suufiyadu. Marka ha isku khaldina diinka (caqiidada) iyo dariiqada suufiyada. Qofka suufiga ah wuxuu noqon karaa Ashcari ama maaturiidi ama muctasili ama xambali.\nXataa sheekh Cabdulqaadir laftiisu wuxuu ahaa Xambali markiisi hore, marka ha isku khaldina madaahibta islaamka, madaahibtaas qaar waa akhlaaqi sida suufiyada, qaar waa caqiido sida ashcariyada, qaarna waa fiqhi sida shaaficiyada.\nHaddii qofku haysto mad-hab caqiido ah oo khilaafsan tii ahlusunnada ayaa islaamnimadiisa shaki gelayaa, laakiin haddii uu haysto mad-hab fiqhi ah ama suufi ah, taasi waxba ka dhibi mayso caqiidadiisu haddii ay toosantahay oo uu haysto caqiidadii ahlusunnada ee laga soo weriyay Imaam Ashcari iyo Imaam Maaturiidi.\nHaddii caqiidadiisu Wahhaabi tahay, ama Shiico ama muctasilo, ama qaadiyaaniyo ama caqiido kale oo lunsan, markaas ayaan iswaydiinaynaa (islaamku muxuu caqiidadaas ka qabaa?) laakiin tasawufku caqiido ma aha, waa dariiqo akjhlaaqi ah, sidaa darteed, qofka suufiga wanaagsan ah wuxuu haystaa had iyo jeer caqiidadii ahlusunnada.\nMarka su'aasha suufiyada islaamku muxuu ka qabaa? meesha kumaba jirto. Khayr baan kuu rejaynayaa.\n- Tuesday, December 27, 2005 at 23:06:27 (CST)\nSu'aal: Qaadiriyada iyo Axmadiyada maxay diintu ka qabtaa?\nas/c, salaan ka dib, waxaan rabaa in la iiga jawaabo su'aasha ah, qaadiriyada iyo axmadiyada diintu mexeey ka qabtaa?\nc/qadir xaani salaad <aayarluud>\n- Tuesday, December 27, 2005 at 22:20:33 (CST)\nJawaab: Nin taariku salaad ah haddii aan musxafkiisa u celiyo ma dambi baa iga saaran?\nWalaal Taarikusalaadka qofka ah ama qofka aanan soomayn kaafir ma aha ee waa faasiq, haddii uu aaminsanyahay in salaaddu waajib tahay oo soonku waajib yahay.\nWahhaabiyada iyo Khawaarijta iyo Muctasilada ayaa aaminsan in qofka taariku salaadka ah ama soonka ka taga kaafir yahay!! Laakiin hadalkoodu waa barkuma yaal, maxaa yeelay daliil looma hayo taas.\nMuslimiinta ahlusunnada ah waxay aaminsanyihiin in uu faasiq yahay, waxaana sidaa caddeeyay Imaam Abuu Xaniifa iyo Abuu Jacfar al-warraaq oo ku qoray caqiidada daxaawiyada.\nMarka ninkaas kitaabkiisa in aad siiso ayaa kugu waajib ah, maxaa yeelay kitaabka asiga ayaa leh, intii aad ka haysatay oo aad ku dheefsatayna waa in aad ogolaasho iyo cafis waydiisato.\n- Tuesday, December 27, 2005 at 19:12:45 (CST)\nSu'aal: Nin taariku salaad ah haddii aan musxafkiisa u celiyo ma dambi baa iga saaran?\nA/c, marka hore walaalaha islaamka ahow illaahay ha idinka jazeeyo howsha aad umada u haysaan, anagana waan idin garab taaganahay.\nSu'aashaydu maantay waa: "sheekhow nin aan salaaada tukan soonkii dhawaana aan hal maalin ka soomin ayaa kitaab qur'aan ah guri uga guuray. Nin kale oo ahludiin ah ayaa soo dagay gurigii, kitaabkii ayuu iska akhrisan jiray, markii danbe ayuu is yiri: bal ninkii idan waydiiso, ninkii taariku salaadka ma soomaha ahaana wuxu yiri: kitaakayga ii keen .. wali wixii uu ku jiray kama uusan bixin. Hadaan kitaabkii ku celiyo ma wax danbi ah ayaa iiga imanaya ninka noocaas ah?\n- Tuesday, December 27, 2005 at 19:07:05 (CST)\nJawaab: Maxay wahaabiyadu diinka saxda ah u leexisaa?\nAssalaamu calaykum: walaal Maryan, waad ku mahadsantahay ducada iyo taageerada aad inoo soo jeedisay\nHaddii aan u gudbo su'aashaada ah maxay wahaabiyadu uga dan leeyihiin marka ay leexinayaan diinka saxda ah? walaal dadka wahhaabiyada sheegta wadaadnimadu diin kama aha ee dano gaar ah ayay ku wataan, badanaa ama lacag ayaa lagu siiyaa ama gabdhaha yaryar ayay wadaad isaga dhigaan si ay bilaash ugu guursadaan ayaga oo dhahaya dacwada ayaan idinkugu yeeraynaa.\nBal u fiirso dadka wahhaabiyada ku jira, badanaa dano gaar ah ayay wataan oo ama xoolo doon ah ama naago doon ah ama xukun jacayl ah.\nMidda labaad, masjidyada iyo meelaha lagu cibaadaysto ayay had iyo jeer dhibaato ka dhalshaan sida aad adiguba u aragtay, sababtuna waa in ay fidno yihiin, oo muslimiinta kala gayntooda iyo isku dirkooda ayay ka shaqeeyaan, waxaa lacag siiya dowladda sacuudiga oo ay jawaasiis u yihiin badankoodu.\nMarka walaal sida aad adiguba ula yaabtay ayaa muslimiinta wax fahmaysa ula yaabeen dadkan, qof Islaamka sheeganaya oo diinka akhrinaya isla markaana qalbigiisu qalbi gaalo yahay oo Islaamka dhibaya oo muslimiinta kala dilaya ayaad arkaysaa! sababtuna waa in ay dadkani u shaqeeyaan cadowga Islaamka.\nWaxay ku dhiiradeen diinkii Ilaahay, cadaabtiisa ayaayse mutaysteen oo aakhiro geli doonaan, qofkii aanan Ilaahay ka cabsanayn wixii doono ayuu samaynayaa, dadkan alle kacabsi qalbigooda kuma jiro, maxaa wacay iimaan malaha oo badankoodu waa kufaar.\nHadaba walaal ka digtoonaada, intii islaam ahna u sheeg, ha iska jireen dadkaas, wahhaabiyadu islaam ma aha way lunsanyihiin, salaad laguma daba tukan karo, mana bannaana in la guursado nin wahaabi ah ama naag wahhaabi ah, wixii ay bireeyaanna waa xaaraan lamana cuni karo, marka sidaa ula socdo walaal, khayr ayaanna kuu rejaynayaa.\n- Saturday, December 24, 2005 at 10:58:59 (CST)\nSu'aal: Maxay wahaabiyadu diinka saxda ah u leexisaa?\nsalaan kadib, shiikh ilaah ayaan kaaga baryay in uu ku kor mariyo, cadawga islaamkana ku hoos dhigo, laakin maxay tahay danta ay ka leeyihiin qolooyinkaan wahaabiyada diinta saliimka ah ee islaamka ah ee ay leexinayaan? maxaysa masjidyada iyo meelaha lagu cibaadeesto ugu muujiyaan oo uga dicaayadeeyaan dadka wadada saxda heesto? maxay tahay danta ee ka leeyihin oo alle kacabsi ka aheen? marka shiikhow waxa aan la yaabanahay dad diinka wax ka yaqaan oo ammaano ka aheense sidee cadaabka alle ugu dhiiranayaan? waadna mahad santhay.\nmaryan c/qaadir <maryan994>\n- Saturday, December 24, 2005 at 10:47:48 (CST)\nJawaab: Ma la dhihi karaa Ilaahay Carshiga ayuu ka sarreeyaa?\nAssalaamu Calaykum: Walaal qofka sidaa leh haddii uu erayga "ka sarreeyaa" u fahmayo "ka korreeyaa" oo uu u malaynayo in uu Ilaahay jihada sare jiro, ma bannaana taasi, lamana dhihi karo Ilaahay carshiga ayuu ka sarreeyaa, haddii aad taas ka waddo wuu ka korreeyaa oo jihada sare ayuu ka sii xigaa, maxaa yeelay Ilaahay jiho gaar ah looma nisbayn karo.\nLaakiin haddii aad taas ka waddo, Ilaahay carshiga wuu ka sarreeyaa awood ahaan iyo sharaf ahaan, ama aad ka waddo Ilaahay carshiga asiga ayaa sameeyay ama maamula iwm, waa sax waana bannaantahay in la yiraahdo.\nMarka waxaa muhiim ah in aanan loo fahmin hadalkaas in Ilaahay jiho leeyahay, maxaa yeelay qofkii Ilaahay jiho u nisbeeya waa shabbahay, qofkii shabbahana waa kufriyay.\n- Saturday, December 24, 2005 at 10:43:31 (CST)\nSu'aal: Ma la dhihi karaa Ilaahay Carshiga ayuu ka sarreeyaa?\nwaxaan idin wey diinayaa: mala dhihi karaa ilahey carshiga ayuu ka sareeyaa.\n- Saturday, December 24, 2005 at 10:39:05 (CST)\nJawaab: Carruurta garaaciddooda kolka wax la barayo ma bannaantahay?\nassalamu calaykum: Walaal carruurta in la edbiyo oo mararka qaar la garaaco waxba kuma jabna haddii uusan garaacaas ahayn mid dhibaato jirka ah u gaysanaya.\nLaakiin waxaan kugula talinayaa: 1.In aad waalidka ogolaasho ka hesho.\n2. In aad ka fogaato garaacidda intii tabartaa ah, oo aad adeegsato dhiirrigelin ama cabsiin, sida adiga oo ku yiraahda carruurta "ninkii horta dhameeya shaqada wuxuu leeyahay hadiyad" ee kolkaa siiya wax yar oo ay ku farxaan sida "nacnac" iwm.\nSikastaba ha ahaatee, haddii aad waalidka ogolaasho ka haysato, oo uu kuu fasaxay in aad adeegsato garaacidda si aad quraanka u barto carruurta adiga oo aan ku xadgudbayn, wixii garaaciddaa ka yimaada sharci ahaan wax dambi ah kaama saarra.\n- Saturday, December 24, 2005 at 10:37:28 (CST)\nSu'aal: Carruurta garaaciddooda kolka wax la barayo ma bannaantahay?\nwaxan jec laan lahay waxan ahay macalin dugsi quran marka ardayda waan garacaa mar marka ay wax aqri waayan marka maxey diintu ka qabtaa waxii ka yimadaa garacaa?\n- Saturday, December 24, 2005 at 10:31:45 (CST)\nJawaab: Lacagta uu nin madax ah i siiyay si aan warkiisa u fidiyo ma xaaraan baa?\nAssalaamu Calaykum: Walaal, haddii aad joornaaliiste tahay oo ninkaa waxa uu sheegayo aad si fiican u qorto adiga oo aanan been ku derin oo aanan xaqeeqada sida ay tahay waxba ka bedelin, oo aad sidaa lacag ku qaadatay, lacagtaasi waa xalaal, waadna xoogsatay, islaamkuna wuu banneeyay in la xoogsado.\nLaakiin haddii aad been sheegtay adiga oo ninkaas wax uusan dhihin sheegaya ama xaqeeqada ka been sheegaya, xoolihii aad sidaa ku qaadato waa xaaraan walaal.\nMarka, waxaa muhiim ah in aad xaqeeqada sheegto oo aadan been sheegin. Khayr baan kuu rejaynayaa.\n- Saturday, December 24, 2005 at 01:34:34 (CST)\nSu'aal:Lacagta uu nin madax ah i siiyay si aan warkiisa u fidiyo ma xaaraan baa?\nAniga Waxa aan ahay Saxafi ama Wariye Ka Hawl Gala Warbaahinta Aduunka Iyo Mida Somaaliyaba. Waxaa Dhacda Badanaa In Nin Qabqablaa Ama Siyaasi Caadiya Ama Nindawlad Wasiir ka ah oo Katirsan Dawlad uu Shirjaraaid Qabto Isagoo Shirkisaasna Waxa uu rabo Kaga Hadla, Haduu rabo Dad Caaya Haduu Rabo Fikir kiisa Kusheega, Haduu Rabo Dad kutaageera Aniga wariyaha ah Waxaa lagayabaa in uu isiiyo Xogaa oo uu jeebkiisa iga siiyo isagoo Doonaaya in aan warkiisa Ufidyo iguna Soojiidanaaya Aniga Waayahay Ayaan iri oo lacagtii uu isiiyey Nin kaas Ayaan cunay Siduu rabayna Warkisii Waan ugushegay war kaas oo lagayaabo in uusan wanaagsanayn Shiikhow Waxa aan kaa rabaa Lacagtaas Waxa ay diintu kaleedahay Maxaraan baa Mase Waa xalaal? Shiikhow isoo kala saar Adoraaliya. Amaana Allah.\nJamal Maxamuud <Shuurye55>\n- Saturday, December 24, 2005 at 01:05:30 (CST)\nWarqad ka timid ilaaliyaha qabriga Nabiga..!\nAssalaamu calaykum; Walaal Dulmar, warqadda aad sheegtay qaar la mid ah oo badan ayaa dhowr jeer lagu fidshay muslimiinta dhexdooda, ayaga oo ay ku qoranyihiin waxyaabo badan oo jaadkaas ah.\nWaxay dadka warqadahaas qora xujo ka dhigtaan waxyaabaha soo socda:\n1. In ay warqaddu ka timid dadka ilaaliya ama u adeega kacbada ama masjidka Nabiga.\n2. In qofka warqaddaasi ka timid uu arkay riyo, riyadaas oo ama cabsi sheegaysa sida midda aad hadda sheegtay ama rejo fiican sheegaysa.\n3. In warqadahaasi sheegayaan in qofkii aanan fidin warqaddaas ay dhibaato qabsan doonto.\nSaddexdaas astaamood ayay wadaagaan waraaqaha jaadkan ah, waxaanna uga jawaabaynayaa sidan:\n1. Marka hore waa in aan ogaanno in aanay dadka u adeega kacbada ama masjidka nabiga aanay qorin waraaqo ay u dirayaan muslimiinta, wax arrinkaas daliil u ahna lama hayo.\n2. Haddii ay dhacday in ay dadkaasi warqad qoreen, taasi waxba macne ah malaha, maxaa yeelay dadka u adeega masaajidyadaas dadka kale waxba kagama duwana.\n3. Riyada ay arkeen ee ay sheegayaan wax daliil ah oo xaqeeqo ah kuma sugna, maxaa yeelay diinku riyo kuma dhisna, ee daliil sharci ah buu ku dhisanyahay.\n4. Qaddexra Ilaahay baa haya, qofkii xumaan ku dhacdo ama wanaag hesha, taasi Ilaah xaggiis uun bay ka ahaatay ee cidkale oo keenikarta nafci ama dhibaato ma jirto.\nSidaa darteed, waxaan ku leeyahay, waraaqaha noocaas ah wax dan ah haka gelin, hana fidin waqtigaagana ha ku lumin.\nSh. Dr. Hersi Aw Mohamed <labagarre>\n- Saturday, December 24, 2005 at 00:52:28 (CST)\nAsalaamu calaykum, sheekh waxaa i soo gaadhay warqad ka imaatay wadanka sucuudiga, oo la leeyahay waxay ka imaatay sheekh Axmed daadow ilaaliyaha Qabriga nebiga calayhi afdalu salaati wasalam, waxaa ku qoran ninkaasi markuu tukaday wakhti habeen ah salatul layl kadib nebiga ninka wuxu ku yidhi sheekh axmed daadoow 6,000,000 oo qof ayaa dhimatay qofna janada kama galin, waxa kale oo ku qoran wax yalo fara badan oo ay kamid yihiin nin ayaa warqadan helay ma uusan muhiim garayn oo kabadh ayuu iskaga riday wuuna ku hilmamay kadib shaqadii ayaa laga caydhiyey, ayaamo kadib ayuu xasuustay warqadii wuuna badiyey oo dadka muslimiinta ah u qaybiyey markas kadib shaqadii tu kafiican ayuu helay, warqadaan waxaa ku qoran wax yaalo kale oo aanan halkaan ku soo koobi karin, marka shiikhow dadku waxay leeyihiin qarkood waxba kama jiraan ee ha rumaynina, dadna waxay leeyihiin, halabadiyo oo waa run, marka fadlan i soo nuuri, Illaah janadii ha kuugu bishaareeyee.\n- Saturday, December 24, 2005 at 00:43:54 (CST)\nJawaab: Nin wahhaabiyada Nairobi sheekh u ah ayaa iftooday...\nAssalamu Calaykum; Walaal hadalka ninkaasi sheegay ee ah in shahwada oo gacanta laysaga keeno bannaantahay oo aanay soonka burrinayn waa hadalkii Ibn Xizam uu ku qoray kitaabkiisa al-Muxallaa, Ibn Xizamna waa nin "Daahiri" ah oo la wadada ogyahay, ra'yigiisuna waa fallaago oo culumada ayuu khilaafaa.\nWahhaabiyadu waxay diin ka dhigataa figradaha fallaagada ah ee laga soo weriyay dadka ama firqooyinka qaarkood ayaga oo ka leexanaya ijmaaca culumada ahlusunnada iyo waxyaabaha culumadu isku waafaqday ee muslimiintu isku raaceen.\nWaxaa kale oo banneeyay in shahwada gacanta laysaga keeno Axmad Bin Xambal iyo Xanafiyada qaar ka mid ah, laakiin waxay u banneeyeen daruuro ahaan.\nIbn Xisam wuxuu ku murmay in aan wax daliil ah loo hayn xaaraamaynta seegaysashada, wuxuu yiri miyaanay bannaanayn in ninku guskiisa gacanta ku taabto? shahwada soo bixinteeduna dambi maaha, marka seegaysashadu dambi maaha xaaraanna maaha sidaas ayuu ku murmay.\nAxmad Bin Xambalna wuxuu ku murmay in shahwadu tahay waxyaabaha jirka dheeraadka ku ah sida candhuufta iyo xaakada iyo kaadida iwm, oo ay bannaantahay soo bixintoodu.\nSikastaba ha ahaatee, Imaam Shaafici ayaa caddeeyay in seegaysigu xaaraan yahay daliilkiisuna waa: aayadda 5-7ad ee al-mu'minuun iyo aayadda 29-31aad ee al-Macaarij, iyo xaddiiska al-bukhaari iyo muslim soo weriyeen ee amray in uu soomo qofkii guursan kari waaya.\nSidoo kale waxaa xaaraameeyay siigaysiga Maalikiyada waxayna daliilsadeen xaddiiska aan soo sheegay, asaxaabta sida Ibn Cabbaas iyo Ibn Cumar iyo culumada badankoodu sida al-Qurdubi uu tafsiirkiisa ku sheegay waxay qabaan in siigaysigu xunyahay oo uu ceebyahay oo uu akhlaaq xumo yahay, oo xaaraan yahay, haddii aan daruuro qofka u gayn, wuxuu yiri Ibn Cabbaas wuxuu siigaysigu dhaamaa sinada ibn Cumarna sidoo kale wuxuu yiri: nin siigaystay waa sidi nin iswasay oo kale.\nMarka walaal waxaa waajib ah in la raaco hadalka culumada lagu kalsoonyahay ee lama raaco hadalka dadka fallaagada (shaadka) ah qoreen sida Ibn Xizam.\nWahhaabiyadu waa fallaago\nKolka wahhaabiyadu walaal waa fallaagu, waxay raadsadaan figradaha habowsan ee liita ee daciifka ah kolkaas bay diin ka dhigtaan. Bal u fiirso ma wax wanaagsan baa in aan ku dhiirigelino dadka sooman in ay siigaystaan!! subxaana laahi, akhlaaq xumadaas xagee ka keeneen.\nSiigaysi kaliya ma bannayn wahaabiyadu ee waxay xataa banneeyeen qaniisnimada, waana ururka diiniga ah ee adduunka u banneeyay xubnahoodu in ay qaniis ahaadaan, xataa nasaaradu uma ogola in uu xubin ka noqdo kaniisadda qof qaniis ah, wahhaabiyaduna way bannaysay oo qaniisnimadu dambi kama aha agtooda, subxaana laah, ilaahow adigaan kaa magan galnay diintaas qaniisnimada ah ee wahhaabiyada.\nHadaba walaal qofkii sida aad sheegtay dadka ku dhiirigelinaya falalka xunxun sida siigaysiga waa faasiq xukunkiisu, markhaati ma galo, salaaddii lagu daba tukadaana ajar malaha haba yaraadee.\nMarka waxaa waajib ah in laga digo dadka noocaas ah ee fasahaadinaya akhlaaqda dhallinyarada ee ku dhiirrigelinaya siigaysiga waqtiga soonka la joogo.\n- Thursday, December 22, 2005 at 19:49:18 (CST)\nSu'aal: Nin wahhaabiyada Nairobi sheekh u ah ayaa iftooday...\nWalaale waxaan shiikha waydiinayaa, shahwada oo gacanta la isaga keeno sharcigu muxuu ka qabaa? -nin wahaabiyada Nairobi shiikh u ah, ayaa wuxuu soonkii dhawaa iftooday, in hadii uu qofku shahwada gacanta isaga keeno maalinta soon aysan waxba ku jabnayn, ninka waxaa iftoodayna maxay diinta ka qabtaa?\n- Thursday, December 22, 2005 at 18:01:50 (CST)\nJawaab: Nin aan aabbahay ahayn, aabbe ma ugu yeeri karaa?\nAssalamu Calaukum: Walaal su'aasha hore ee ah nin aan aabbahaa ahayn aabbe ma loogu yeeri karaa, jawaabteedu waa in Islaamku faray in qof kasta aabbihiisii runta ahaa loogu yeero, marka haddii aad aabbe ugu yeerto ninkaa ku soo koriyay adiga oo ixtiraam ka wada taas waxba kuma jabna, laakiin waxaa muhiim ah in uu asigu kuugu yeero magacii aabbahaa.\nMarka haddii aad ogtahay in uusan aabbihii runta ahaa ahayn, asiguna kuugu yeero aabbahaa magaciisi runta ahaa oo sidaa kugu magacaabo oo uusan magaciisa ku bedelin magacii aabbahaa taas waxba kuma jabna ooaabbe waad iska dhihi kartaa ixtiraam ahaan, maxaa yeelay aabbe looma yaqaan aabbaha runta ah oo kaliya ee aabbe waxaa lagu magacaabaa qofka mas'uulka ah, tusaale ahaan, aabbaha umaddu waa madaxwaynaha, aabbaha arrintuna waa ninka goynaya arrinka, marka erayga aabbe siyaabo kaladuwan ayaa loo adeegsadaa.\nWaayahan dambe waxaa dadka lagu magacaabaa magacyo aan ahayn magacyadii dadkii dhalay ee runta ahaa, siiba dadka u soo haajiray wadamada reergalbeedka, waxaan aragnay carruurta waxay siinayaan magacooda iyo magaca qoyska ama falilka marka haddii qofka magaciisu ahaa Xasan cali Aadan, waxay ku magacaabayaan Xasan Aadan, ayaga oo magacii aabbaha ka tegaya, marka waxyaabahaas oo dhan waa bannaanyihiin maxaa yeelay taas macnaheedu ma aha in la inkirayo xaqii aabbaha runta ahaa ee waa caadooyin ay dadku isku barteen.\nSu'aasha labaad: ee ah surwaal ma ku ciyaari karaa riyaadada? walaal surwaalku waa dhar wanaagsan, wuxuuna la mid yahay dharka kale ee ay bannaantahay in la xirto, waxbana kuma jabna in aad xirato maadaama uu cowrada qarinayo oo uu surwaal dheer yahay. Surwaalka xirashadiisu u gaar ma aha ragga, daliil caddaynaya in uu ragga u gaaryahayna ma jiro, sidaa darteed waa dhar ka dhaxeeya ragga iyo dumarka, wuxuu la mid yahay, shaararka, koofiyadaha, kaba buudka ah iyo qaar badan oo ragga iyo haweenku wadaagaan, marka waxba kuma jabna in aad surwaal xirato ama riyaado ciyaar ama caadi u xiro ee surwaalka xirashadiisu haweenka way u bannaantahay.\n- Wednesday, December 21, 2005 at 17:53:57 (CST)\nSu'aal: Nin aan aabbahay ahayn, aabbe ma ugu yeeri karaa?\nAsalaamu calaykum, sheekh waxaan aabbe dhahaa nin aan idhalin laakin isoo korsaday anoo ilmo yar ah ila hada, marka aabbe madhihi kara mise waa danbi?\nSu'aasha labaad: iskuulka waxaan riyaadada ku dheelaa surweelo markaan dhamayno xisada wan badellnaa, markaa taas maxaa ka jira, shukran shekh.\n- Wednesday, December 21, 2005 at 17:40:01 (CST)\nJawaab: Gabadh ilma iska soo ridaysay ayaan lacag ugu kaalmeeyay, marka ma dambi baa iga soo gaaraya?\nAssalamu Calaykum; Walaal gabadha aad sheegayso haddii ay carruurta iska soo ridday ayaga oo 120 maalmood ka yar culumadu way banneeyeen.\nCulumadu waxay dhaheen cunuggu 40 ka maalmood ee ugu horreeya wuxuu ahaanayaa xab, 40 ka kale ee ku xigana wuxuu ahaanayaa dhiig, 40 ka kale ee ku xigana wuxuu ahaanaa cad (hilib ah), intaasi waa 120 maalmood, intaa kadib ayaa nafta ama ruuxa la gelinayaa.\nMarka culumadu waxay qabaan in ay bannaantahay in cunugga la soo rido haddii uusan 120 maalmood ka waynayn, haddii uu ka waynaado waxay isku raaceen in aanay bannaanayn in la soo rido.\nHadaba walaal haddii aad gabadha waqtigii aad u kaalmaysay ee ay ilmaha soo ridday ay ahaayeen 120 maalmood ama ka yar, wax dambi ah kaama saarna kaalmihii aad gabadhaa u gaysatayna ajair in Ilaahay kaa siiyo ayaan rejaynaynaa, haddii ay ahaayeen carruur 120 maalmood ka wayn, ma bannaana in la soo rido, mana bannaana in aad ugu kaalmayso qof kale wax xaaraan ah, haddii aad fashay oo aqoon la'aani kuu gaysayna waa in aad ka toobadkeento oo Ilaahow i cafi tiraahdid mar kalena aadan u laaban.\n- Wednesday, December 21, 2005 at 17:31:46 (CST)\nGabadh ilma iska soo ridaysay ayaan lacag ugu kaalmeeyay, marka ma dambi baa iga soo gaaraya?\nAsalaamu Calaykum.Walaal waxaan raba in aan ku waydiiyo arrin aan ugu fikiraayo in muddo ah. Arrintu waa sidan: Waxaa aan ku noolahay wadan qurba ah, waxaa ii timi Gabar aan deris nahay, waxayna tiri: waxan leeyahay uur. Uurka qofka ay uu leedahay iima sheegin. Waxay tiri waxaan go'aan saday in aan Ilmahaan iska soo rido, marka igu caawin lacagta aan isbitalka ku tegi laha. Aniguna diinta aqoon badan uma lihi, Aniga oo aan arrintaas si fiican uga fikirin ayaan lacagti siiyey, kabacdiina ilmihii ay iska soo riday..Arrintaas iyada ah waxaa ii geeyay jaahilnimo, yacni ma wanagsana in aan lacagta ku caawino..In muddo aad iyo aada ayaan arrintaas uga fikiray, dhib wayn iyo hurda la'aan ayey igu haysaa. Marka waxan ka wal walaa in aan galay dembi wayn. Mar mar waxaan is iraahdaa, waxaad gashay dhiig...marka maxaad i oran lahayd, dhiig miyan qaba? su'aashaas iga soo jaahil bixi..Ilaay khayr ha kusiiyo..Wal wal daraadiis noloshii oo dhan ayaa igu adkaatay...mahadsanid\n- Monday, December 19, 2005 at 16:39:58 (CST)\nBogaadin: Aad baad u mahadsantihiin Dr. Hersi iyo dhallinyarada la shaqaysa..\nWalaale Dr.iyo dhamaan dadka ka la shaqaynaya sit-ka ayaan u gudbinayaa farxadayda ka dib markaan caawa google ka helay site-ka oo ah mid qaali ah oo ay somalidu u baahnayd hadan mar hore asxaabta ahlusunah waljaamca ayaa emailo u diray si ay ugu faa'iidaystaan. allaah khayr ha idiiku abaal mariyo.\n- Sunday, December 18, 2005 at 16:05:16 (CST)\nJawaab: Aniga iyo adeerkey waxaan iskula hadalnaa hadal jacayl ah ninkayguna ma ogola\nAssalaamu Calaykum; walaal waalidku ama adeer ha ahaado ama qof kale ha ahaadee luqad lagula hadlo ayuu leeyahay, luqadaasina way ka gedisantahay luqadda lagula hadlo ninkaaga ama dadka kale ee shisheeyaha ah.\nSidaa darteed waxay culumada fiqhigu dhaheen ma wanaagsana in ninku naagtiisa ku yiraahdo "walaal" maxaa yeelay eraygaas wuxuu u adeegsanayaa walaashii runta ahayd, laakiin middan uu qabo waxaa wanaagsan in uu eray kale u adeegsado. Macnaha waxay ka wadaan waxaa wanaagsan in laga fogaado erayada dhalinaya shakiga iyo malaha xun.\nMarka waxaan ugula talinayaa in aad adiga iyo adeerkaa adeegsataan luqad toosan oo shaki ku jirin, sida maandhey, gabadhaydi, adeerow, iwm.\n- Thursday, December 15, 2005 at 17:19:30 (CST)\nSu'aal: Aniga iyo adeerkey waxaan iskula hadalnaa hadal jacayl ah ninkayguna ma ogola\nAniga iyo adeerkeeyga waxaan iskula hadal naa lawo qof oo is jacal qofkii na arkonah waxuu u maleynaa in aan isjacalnahay dadka qaarkood weynaga shakiyaan waxaan ku hadalnaaa hadalada istacmaalaan lawada qof oo isjacal wil iyo gawar oo ka mid ah xabibtii i love you i miss you haweenkii markaan jifaneyno telfon ayaan isku soo dirnaaa oo an ois dhanaa tosbax calaa qeyr subaxii markii an soo kacno waan is soo wacnaa waxaaan is dhahnaa sabaaxal qeyr intaan an sameeynaayo neh ninka i qawo ma ku faraxsano marka maxaan sameeyaa dintaneh maxeey ka qabtaaaa\n- Thursday, December 15, 2005 at 17:14:10 (CST)\nJawaab: Waalidkayga ayaa igu yiri: Bax qooq ayaa ku haayee..!\nAssalamu Calaykum; Walaal, waalid xuquuq badan buu leeyahay, siiba haddii ay ayaga oo gaboobay kula joogaan, marka waxa ugu horraysa ee aad ku dadaalayso waa in aad baarri u ahaato, waxaana baarrinimada ka mid ah in aadan hadal xun ku dhihin.\nHaddii ay kugu dhahaan hadal aadan jeclayn sida midka aad kor ku sheegtay waxaa kugu waajib ah in aad u dulqaadato maxaa yeelay waxaa laga yaabaa in ay kaftan iyo caraadis kuu leeyihiin hadalkaas, inkasta oo aanay wanaagsanayn in waalidku ku kaftamo ama ku caraadsho carruurtooda hadal xun ama erayo caay ah.\nMarka walaal diintu waxay ina faraysaa in aan waalidka wax fiican ku dhahno oo aan si fiican ugu abaalgudno maxaa yeelay xuquuq badan bay inagu leeyihiin. Marka haddii ay wax xun kugu dhahaan waxaad ku dhahdaa "Ilaahay ha ku saamaxo ama Ilaahay ha ku cafiyo hooyo ama aabbe" sidaas ayaad ugu jawaabaysaa. Haddii aad fursad u hesho oo aad aragto ayaga oo faraxsan markaa waad la talin kartaa oo waxaad ku dhihi kartaa sidani ma wanaagsana.\n- Thursday, December 15, 2005 at 17:11:18 (CST)\nWaalidkayga ayaa igu yiri: Bax qooq ayaa ku haayee..!\nwaalidkeeyga ayaa i yiri bax waad qooq ayaa ku haayo, waxaad u baahan tahay wiil iyo wax la mid ah, aniganah waxaan ugu jawaaway adiga ayaa waxaan sameesa hadii as arintaa as markasto ila imaado, maxaan ku sameen karaa mase maxaan dhihi karaaa?\nqadro <qadro 22>\n- Thursday, December 15, 2005 at 16:57:08 (CST)\nJawaab: Wahhaabiyadu waxay kuu baxsheen (Maxamad guuleed al-thaani)!!\nAssalaamu Calaukum: Walaal xasan, horta Sharaf bay ii tahay in la igu magacaabo Maxamad Guuleed al-Thaani maxaa yeelay Sheekh Maxamad Guuleed wuxuu ahaa caalim wayn oo dad badan ka faa'iidaystay, aniguna inkiri maayo in aan ardaygiisii ahay oo tafsiirka ayaan ka dhagaystay khayr allaha siiyee intii aan soomaaliya joogay.\nKooxda Itixaadka ee aad sheegtayna anigu waxba uma dhibin ee waxay igu diidayaan runta aan sheegayo. Anigu xaqeeqada ayaan ka hadlayaa, culumadeenii sida Shiikh Maxamad Guuleed iyo Sheekh Aadan Sheekh Cabdullaahi iyo Sheekh Ibraahim Suuleey oo dhammaantood aan duruus badan ka dhagaysatay ayaana igu barbaarshay runta sheegiddeeda iyo in aanan cilmiga been laga sheegin, marka ninkii xaqa in la sheego diidaya taasi asiga ayay jirtaa.\nShiikh Maxamad Guuleed Tafsiirka ayaan ka dhagaystay, sidoo kale waxaan ka dhagaystay tafsiirka Sheekh Maxamad Macallin 1975kii intii uusan mad-habta ikhwaanka gelin, sidoo kale waxaa fiqhiga inoo dhigay sheekh Ibraahim Suuleey intii aan ku jiray dugsiga sheekh suufi, wuxuuna ahaa macallinka soomaaliga ah oo kaliya oo markaa dugsiga joogay inta kale waxay ahaayeen Carab.\nMarka Culumadaas iyo qaar kale oo badan ayaan diinka ka qaadanay, mana bannaana in aan kufrino culumadeenna oo aan abaalkoodii ka inkirno, ee waxaa waajib ah in aan u mahadcelino oo u ducayno cilmigoodiina ka faa'iidayno.\nItixaadku waxay caabudaan wadaaddo carbeed oo lakala yiraahdo Ibn Taymiyah iyo Ibn Cabdulwahhaab, culumada soomaalida ah oo dhan way kufriyeen, marka sidee ula heshiinaynaa dad kufrinaya culumadii diinka ina soo baray?!\nFidnada yaa wada?\nJimcihii la soo dhaafay ayaan ku tukaday salaaddii jimcaha meel la yiraahdo Aubern oo ku taalla magaaladan Sydney ee Australia, markaas baa wiil ka mid ah dhallinyarada igu yiri: Ditoore, sheekhow kooxda al-Itixaad aad bay kaaga cabanayeen ee nimanka maad sida u dhaantid!! Waxaan ugu jawaabay: anigu fidno ma wado ee qolada fidnada wadda ha joojiso fidnada.\nAnigu in kasta oo dadaalkayga iyo cilmigaygu igu qanciyeen in ay wahhaabiyadu mad-hab khaldan tahay, hadana qofkii raacsan ee aan dhibaato dadka u keenayn anigu doonan maayo, Laakiin qofkii dadka kufriya ee afdheer la yimaada, ee yiraahda aniga uun baa Islaam ah inta kalena waa gaalo, waxaan tusayaa in uu asigu gaal yahay inta kalena muslimiin yihiin.\nMarka haddii ay nimankan Itixaadka ah ka mid ahaadaan muslimiinta oo dadka la tukadaan oo dhibaatada joojiyaan oo aanay dadka kufrin annagu waxba u sheegan mayno, inkasta oo aan aaminsanahay in mad-habtoodu kufri tahay, hadana annagu soo doonan mayno haddii aanay ayagu bidcadooda iyo kufrigooda inala soo doonan.\n- Tuesday, December 13, 2005 at 19:50:05 (CST)\nSu'aal: Wahhaabiyadu waxay kuu baxsheen (Maxamad guuleed al-thaani)!!\nSheekh Xirsi bacda salaan adiga aadaa ugu darraatay nimanka al-ittixaad waxayna kuu yaqaanaan Maxamad guuleed al-Thaani, oo waxay maqleen in uu Sheekh Maxamad Guuleed ahaa Shiiqaagii ee arrinkaas maxaa ka jira?\n- Tuesday, December 13, 2005 at 18:58:24 (CST)\nJawaab: Qofkii dhaarta ee dhaartiisa burriyay xukunkiisu muxuu yahay?\nAssalaamu Calaykum: Walaal dhaarta shuruudaheedu waa sida soo socota:\n6. In waxa uu faliddooda ku dhaaranayo ama ka dhaaranayo ay yihiin wax mustaqbalka dhici doona oo aanay ahaan wax la soo dhaafay. Shuruudahaas marka la helo ayaa dhaartiisu sax noqonaysaa, haddii uu kolka dhaartiisii fulin waayay ama wixii uu ka dhaartay sameeyo waxaa ku waajibaya fidyo waana sida soo socota:\n- Monday, December 12, 2005 at 17:57:18 (CST)\nSu'aal: Qofkii dhaarta ee dhaartiisa burriyay xukunkiisu muxuu yahay?\nAsalaamu calaykum waraxmatulaah, sheekh Qofku hadii uu Musxafka ku dharto in uu sir sheegin lagu aaminay islamarkaasna ay dan ugaysay in uu sirtii sheego maxaa kajira, maxayse ciqabteedu tahay?\n- Monday, December 12, 2005 at 17:56:46 (CST)\nJawaab: Xijaabka haweenku waa noocee?\nAssalamu calaykum, walaal xijaabka haweenku wuxuu noqon karaa dhar kasta oo cowrada haweenka qarinaya, cowrada haweenkuna sida kutubta fiqhiga ku xusan waa jirka oo dhan intaan wajiga iyo gacmaha ahayn. Marka shardi maaha in ay jaad gaar ah qaataan haweenku ee waxaa muhiim ah in uu dharku cowrada qarinayo.\nWaxaad xiran kartaa cabbaayad, ama guntiino, ama cabbuur ama sarwaal iyo funaanad dhammaan waa dhar fiican oo la xiran karo maadaama uu qarinayo jirka oo dhan. Shardi ma aha in aad xirato maryaha waawayn ee haweenka soomaalidu maalmahan dambe moodada ka dhigteen, waayihii hore hooyooyinkeen iyo gabdhihii inala dhashay waxay xiran jireen guntiinooyin iyo safaleeti iyo garba saar waana fiicnaa dharkaas waxba kuma jabnayn maxaa yeelay waa dhar cowrada qarinaya oo qurxoon.\n- Monday, December 12, 2005 at 17:56:04 (CST)\nSu'aal: Xijaabka haweenku waa noocee?\nAsalaamu calaykum warax matulaai wabarakaatuh. Sayidinaa sheekh waxaan rabaa in aan ogaado Xijaabka gabdhaha muslimiinta ah mawaxaa laga wadaa kan weeyn ee somalidu xidhaan mise wax kasta oo jidhkaaga asturaaya masalan cabaayadaha ay sucuudiyiintu xidhaan oo kale. waa mahadsantahay.\n- Monday, December 12, 2005 at 17:55:16 (CST)\nJawaab: Meel ay kaniisaddu leedahay ma lagu tukan karaa?\nAssalamu calaykum; Walaal waxba kuma jabna in lagu tukado meesha aad sheegtay, maadaama aad ka kiraysateen laakiin waa in la hubiyo in meeshaasi daahir tahay, maxaa yeelay dadkaas nasaarada ah haddii ay halka u adeegsadaan maalmaha kale cabitaan ama cunitaan oo ay khamri ama khaanziir ku cunaan oo ku caab oo ku daadshaan sidee loogu tukanayaa?\nMarka walaal waa lagama maarmaan in aarinkaas lagala hadlo kaniisadda oo loo sheego shuruudaha Muslimiinta, oo waliba muslimiintuna hubiyaan in meeshu daahir tahay, haddii kale salaaddiina waxba kama jiraan. In meesha lagu tukanayo ay daahir ahaato waa shardi aasaasi ah oo aan salaadda looga maarmun, marka qodobkaas waa in muslimiintu hubiyaan. Inta kale waxba kuma jabna oo way ansaxaysaa salaaddoodu haddii ay ku tukadaan halka ay kaniisaddu leedahay haddii uu daahir yahay.\n- Sunday, December 11, 2005 at 17:37:04 (CST)\nSu'aal: Meel ay kaniisaddu leedahay ma lagu tukan karaa?\nWalaal aniga waxaan salaada jumcaha ku dukadaa meel ay i jaartaan muslimiinta meeshaas oo ay iska leedahay kaniisad, korna waa kaniisad ama dhinaca waa kanisad meesha an ku dukananah waa hool ay iska leedahay kaniisaddu, marka musliminta ayaa halka jumco i jaarto si looga dukto salaada jumcaha marka malagu dukan karaa. macsalaamo\n- Sunday, December 11, 2005 at 17:32:09 (CST)


Ciidamada Jubaland iyo kuwa AMISOM oo la wareegay degmada Badhaadhe |\nCiidamada Jubaland iyo kuwa AMISOM oo la wareegay degmada Badhaadhe\nCiidamada Jubaland oo garab ka helaya kuwa AMISOM iyo ciidamo ka tirsan kuwa Mareeykanka ee ku sugan gobollada Jubooyinka ayaa saaka aroortii gacanta ku dhigay degmada Badhaadhe ee gobolka J/hoose, kadib weerar qorsheeysan oo ay degmadaasi ku qaadeen.\nCiidamada ayay u suurogashay in ay la wareegaan degmadaasi kadib iska horimaad kooban oo duleedka magaalada ku dhexmaray ciidamada huwanta ah iyo Al-shabaab.\nXasan Aadan Max’ed oo kamid ah saraakiisha ciidamada Jubaland ee deegaanada Jooraha ayaa warbaahinta u sheegay in ciidamadu ay saaka aroortii weerar qorsheeysan la beegsadeen degmada Badhaadhe, isagoo sheegay in ay si buuxda ula wareegeen degmadaasi.\n“Ciidamada Jubaland kuwa AMISOM iyo ciidamo caalami ah ayaa saaka weerar ku qaaday degmada Badhaadhe, waxaana ku guuleysannay in aan degmadaasi ka nadiifinno kooxaha nabad diidka ah ee mudada dheeri go’doominayay,” ayuu sarkaalkan hadalkiisii raaciyay.\nWaxa uu xusay in Al-shabaab ay weerarkaasi uga dileen 7 askari, isagoo xusay in dhankooda uusan jirin wax khasaare ah oo kasoo gaaray weerarkaasi.\nMa jiro wax war ah oo ku saabsan weerarka oo kasoo baxay dhanka Al-shabaab, mana jiraan warar madax bannaan oo qeexaya qasaaraha kala gaaray labada dhinac.\nXoogagga Al-shabaab ayaa la wareegay gacan ku heynta degmada Badhaadhe bartamihii Bishii Janaayo ee sanadkii tagay ee 2016, kadib markii ay isaga baxeen ciidamada Kenya ee qeybta ka ah AMISOM iyo kuwa Jubaland.


In ka badan 500 oo arday oo Seminaar loogu soo gabagabeeyay magaalada Laascanood\nWaxaa lagu soo gabagabeeyay machadka Al-imaam Al-shaafici ee magaalada L/caanood 04/09/2004 Seminaar wacyigalin ah oo u socday saddex maalmood in ka badan 500 oo arday oo isugu jira wiilal iyo gabdho. Ujeeddooyinka seminaarkan waxaa ka mid ahaa:\nIn kor loo qaado aqoonta iyo wacyiga ardayda.\nIn sare loo qaado hanka ardayda, lana dareensiiyo xilka ka saaran horumarinta bulshadooda, laguna dhiirrigaliyo curinta, hal abuurka, kartida iyo waxqabadka.\nIn ardaydu is bartaan, isuna kaashadaan wanaagga iyo wax u qabadka bulshada.\nIn ardayda looga faa’iideeyo wakhtigooda, fursadna ay u helaan inay korodhsadaan aqoon ka dheeraad ah midda fasallada.\nIn laga hortago dhaqamada silloon ee doolka ah, ardaydana looga digo.\nIn la baro ardayda sokeeyohooda iyo cadawgooda.\nIn lagu tababaro qaababka wax loo akhriyo iyo sida loo sameeyo cilmi baadhista.\nSeminaarkan waxaa lagu qaatay duruus ka tarjumaysa baahida bulshada gaar ahaan dhallinyarada, waxaana ka mid ahaa Hanweynida, Kaalinta dhallinyarada kaga aaddan wax u qabadka diinta, Hababka wax akhriska iyo Duullaan maskaxedka gaaladu ku hayso muslimiinta, waxaana soo jeediyay duruustaas culimo iyo macallimiin ay ka mid ahaayeen Sh. C/naasir X. Axmed iyo Sh. Axmed Max’ed Suleymaan. Waxaa kale oo feer socday duruusta nashaadyo iyo tartanno ay ardaydu fulinayeen sida cilmi baadhisyo ay ka soo diyaariyeen mawaadiic la xidhiidha arrimaha bulshada iyo taariikhdii asxaabta.\nXafladdii xiritaanka Seminaarka oo ay ka soo qaybgaleen culimada, ducaadda, macallimiinta iskuullada iyo dadweyne kale ayaa waxaa ka soo jeediyay hadallo isugu jira mahad naq iyo dhiirrigalin Sh. C/naasir X. Axmed iyo Sh. Axmed Max’ed Suleymaan, iyagoo carrabka ku adkeeyay kaalinta bulshada kaga aaddan faafinta diinta iyo horumarinta bulshada. Gabagabadii xafladda ayaa abaalmarinno dhiirrigalin ah la guddoonsiiyay ardaydii ku guulaysatay imtixaannada iyo tartannadii cilmibaadhista.\nSeminaarkan oo ah kii ugu horreeyay ee noociisa ah oo laga hirgaliyo gobolka Sool ayaa ardaydu aad ugu farxeen, ugana faa’iidaysteen, iyadoo ay arday badani nasiib u yeelan waayeen inay ka faa’iidaystaan Seminaarkan goobta lagu qabtay oo cidhiidhi ahayd awgeed. Maamulka Seminaarka ayaa sheegay in seminaarro noocan oo kale ah loo qaban doono ardayda xilliyada fasaxa sannad walba Ilaahay idankii.\nWaxaa xusid mudan in maalmahaan ay magaalada ka socdeen dhaqdhaqaaqyo sare loogu qaadayey aqoonta iyo wacyiga bulshada reer L/caanood, laguna dardargalinayey dacwada magaalada. Hawlahaasna waxaa ka mid ahaa: ololaha ciribtirka qoris iyo akhris la’aanta, barashada afka carabiga, Seminaar ku saabsan dacwada oo loo qabtay haweenka iyo muxaadarooyin taxane ah oo ka baxayey masaajidda waaweyn ee magaalada.\nXafiiska dacwada iyo tacliinta ee L/caanood


Inna subag baa dilay, inta kalena saxariir – Voice of Somalis In Exile\nInna subag baa dilay, inta kalena saxariir\nXildhibaano ka tirsan aqalka sare ee dowladda federaalka ah\nCinwaanka kor ku xusan ma cusba, oo hore ayaan u qoray maqaal uu hordhac u yahay, wuxuuna ku soo baxay maqaalkaasi wargeyskii QARAN PRESS oo Muqdisho lagu daabici jiray waayadii dagaallada sokeeye ay halakeeyeen magalaada iyo dadkeedaba,kaasoo ay ku loolamayeen hogaamiye kooxeedyo kursiga u hamuun qaba.\nXilligaas waxaan maqaalkeyga kaga hadlay, sida nolosha dadka Muqdisho ku nool ay u kala duwaneyn, rafaadkii, dagaalkii, abaartii, barakicii baahsanaa iyo kulli darxumadii berigaas jirtay.\nWaxaan kaloo kaga waramay sida nolosha inta qoriga keebka u heysa oo hogaamiye kooxeedyada ahaa, iyo in kale oo iyaga u gallimi jiray ay isugu toosneyd, kagana macaashayeen dhiigga dadka marasta iyo masaakiinta ah oo meel kasta ku darxumeysnaa.\nWaqtigaas waxaa laga joogaa wax ka badan 26 sannadood, hadaba iminka maxaa igu xambaaray in aan isla cinwaankii dib u soo qaato, qormo cusubna raaciyo?\nka marqaati ahaan maadaama aan wax badan u soo joogay inta cimrigeygu la’egyahay, kuma aamuso badiyaa waxaan arkayo, hadeey qaldan yihiin iyo hadeen saxan yihiinba, wax uun baan ka iraahdaa.\nMarmar badan waxaa dhacda in aan muddo aamusnaado taasoo sababteedu ay tahay, in aan wax hubsanayo, baarayo, ka baaraandegayo, iskuna geynayo, oo diyaarinayo.\nWax badan ayaan kolba sida xaaladu tahay ka hadlay, hadalka iyo qoraalku waa shaqadeyda, oo ma dhici karto in aan warbaahiso sheegto, hadana aamuso, afkana aanan ka hadlin, qalinkana aanan ka shaqeysiin.\nMuqdisho waa caasimadda dalka, waa meesha dalka oo dhan laga xukumo oo madaxdii dalku inoo fadhiyaan, hase yeeshee waa hal jir (Jidh) oo 100 madaxi ku taal, madax kastaana uu iskiis wax u go’aaminayo, u gaarayo, u maamulayo, u diidayo, una daran-daryoonayo.\nMarka ay taasi dhacdana, waxaa yimaada jahawareer baahsay iyo madaxyo derbi-ku-garaac badan, wax kastabase waxeey ku xiran yihiin wax ka horeeya iyo wax ka dambeeya, oo ma jiraan wax iskood u istaagaya.\nWaa wax aan aqliga geli karin, magaalo aad u weyn oo ku taal gobol aad u weyn, oo ay ku nool yihiin ugu yaraan 3 milyan oo qof, oo laga guro canshuur nidaam dowladeed ku socota, iyo qaarna aaneey nidaamba ku socon oo ay u egtahay, BAAD dhexda raac ah oo malaayiin doollar bishiiba ah, in ay heli weydo wax kaleba daaye, turriinshiyo iyo tabantaabo.\nWaxaan aqliga fayoobi qaadi karin, in Muqdisho oo ah hogaankii dalka ay dadkeedu silic ku noolaadaan, saxariir miciintaan, saadaalshuna ka habowdo.\nMaalin kasta waxaa warbaahintu soo tabisaa, warar dhiillo leh iyo kuwa dhutin leh labadaba, qarax, inan yar oo Bajaajle ah oo askri dowladeed toogtay, wadooyinkii oo xiran oo dadkii kuwii lugaha lahaa daaye, cuuryaankiina, kala wareeg la leeyahay.\nMa jiro dunida dal aan cillado lahayn, ha yeeshee aqliga fayoobi wuxuu is weydiinayaa sida ay ku dhici karto Magaalo/gobol ka ugu daqliga badan wadanka, canshuurtiisana lagu maamulo si toggan iyo si tabban ba wadanka, saami laga siiyo maamul-goboleedyada kale canshuurtaas, lagu bixiyo wax kasta oo qarash dowli ah, in dadkiisu ka baahnaadaan wixii ay maalgashadeen.\nka iskuul la’aadaan, ka isbitaallo la’aadaan, ka jidad la’aadaan oo laamiyada waaweyn daaye xitaa wado lugeedyada xaafadaha dhex maralaga ooto.\nWaxaa wax laga anfariiro ah, sida xilliyada kale iska dhaafe, hadda oo bil Ramadaan lagu jiro, ay taliyaayayaasha iyo hogaamiyayaashu isugu soo sawirayaan iyagoo hilib foorneysay, cunno kala nooc ah oo naqshado badan, oo indho dararaan dar ah ruugaya, cabitaano qaboow oo macaanna isga dajinaya, loo soo gelinayo warbaahinta iyo baraha bulshada, halka dadkii marasta ah oo ay xukumayeen ay gaajoonayaan.\nWaxaan marmar badan is weydiiyaa, xageey qabtay bi’niaadanimadii? islaanimaddii? iyo masuuliyaddii kuwaan hilbaha duban ruugaya?\nHorta waxaanu nahay dad islaam ah, qofka muslimka ahina ma quusto inta naftu ku jirto, iyo xitaa hadeey ka baxdo, oo intuu noolyahayna isbedel buu rajeeyaa, markuu dhintana abaal marin eebbe iyo ilaaheey naxariistiina darteed in uu jannooyinkiisa ku casuumo ayuu rajeeyaa.\nQuusan meyno ha yeeshee, hadaad dhargan tahay macnaheedu ma ahan in aad naxariis-daraato e, waa in aan dadka danyarta ah ka damqataa.\nKol hadaad hogaamiye tahay, heerkaaguba halkuu doono ka joogee, waa in aad gudataa waajibkaagii, hadaad hilbo cuneysana, ku cun meel qarsoon, koley nafleey baad tahoo wax baad cuniye, hayeese ha ku jees-jeesin ummada baahan bil ramadaan iyo mid kaleba oo ay adiga ahayd in aad wax la qabto, maamul wanaagsan u dajiso, si ay u helaan shaqooyin, ka dibna cunno duban ugu suurtagasho sidaadoo kale, ileyn kaama liitaanoo fursadaan kursiga ku fariisine, waa muwaadiniin sidaadoo kale ah, waana dadkii xaqa kugu lahaa in aad si wacan ugu maamusho masuuliyada lagaa dul saaray iyaga.\nAleylehe, INNA SUBAG BAA DILAY, IN KALENA SAXARIIR.\nQormadaan anaa qoray, waxaana ka qoray niyadeyda sida ay minka la joogo dareemeyso, cidna kama soo xigan.\nAmina Mussa Wehelie\nARTICLES HOME NEWS\nWarbaahiso Taleefishan oo caan ah oo lagu toogtay Kabul\nEiffel Tower oo dalxiiskii laga joojiye ka dib markii nin dhakada ka koray.\n96,962 Waxaa aqrisatay\n39 qof oo meyd ah oo kunteener laga dhex helay\nXAAS BILAASH AH:\nCali Xarbi Cali oo boolisku ku soo oogey in uu dilay Mudane Baarlamaanka Ingriiska Ka tirsan:\nXildhibaanad Amina Maxamed Cabdi oo qarax lagu dilay:\nSarkaalkii ugu horeeyey oo Booliska Biritan ayaa lagu helay argagixisanimo.


Ogaden News Agency (ONA) – Siminaar ay wadajir u soo qaban-qaabiyeen IHASA iyo AFRICA UNITE oo lagu qabtay dalka Koonfur Afrika\nPosted by ONA Admin\t/ October 23, 2011\nWaxaa shalayto oo ay taariikhdu aheyd 21-010-2011 lagu qabtay hawlka dhaqanka iyo fanka ee magaciisa ladhoho Little Theatre oo ku yaala badh-tamaha magaalada Central Port Elisabeth siminaar looga hadlayay is-dhexgalka bulshooyinka kala badalan ee ku nool gobolka Nelson Mandela Bay.\nSiminaarkan ooy soo qabanqaabiyeen laba hayadood oo kala ah IHASA iyo AFRICA UNITE oo ah urur bulsheedyo u dhaq-dhaqaaqa horumarinta arimaha bulshada, ayaa lagu martiqaaday urururo bulsho oo ay ka midtahay OGADEN COMMUNITY IN SOUTH AFRICA (JOKA) Iyo Somali community SASA\nJaaliyada ogadeniya ee JOKA ayaa ka heshay marti qaad haayada AFRICA UNITE oo ay horay u wada lahaayeen wada shaqeen waxana ka qeeb galay shirkaas wafti ka socda jaaliyadda oo ka koobnaa 4 xubnood.\nInkasta oo waxyaaba badan looga hadlay siminaarka hadana dulucdu waxay ahayd isfahansiinta bulshooyin ku kala duwan dhaqanka, dhaqaalaha , luuqada iyo diintaba.\nDadka sida wayn uga hadlay work shops- ka waxa kamid ahaa kuxigeenka duqa magaalada port Elizabeth oo ku nuux-nuuxsaday sida bulshadu isugu baahantahay isdhexgalkuna u yahay furaha horumarka bulshooyinka. Wuxuu si gaar ah u sooqadatay in joogitaanka Somalidu yahay mid faa iido dhaqaale u keenaya dalka islamarkaa ay tahay in la abuuro xidhiidh-bulsho oo sii adkeeya isdhexgalka iyo isfahanka dadka kuwada nool halmeel. waxay gabadhaasi, kuxigeenka duqa magaalada ihi si dhiiran ugu kaftantay in loobaahanyahay in Somalidu guursato dumarka deegaanka si ay u dhalaan bay tidhi ciyaal qurux badan islamarkaana noola wadaagaan magacaanta Sipho iyo Bongaani hadalkas oo sacab iyo qosolba kadhexkiciyay shirka.\nWaa markii koobaad ee aqoon iswaydaarsi noocan oo kale ah la qabto waxayna umuuqataa inay tahay mid lagu dajinayo siyaasada ku saleesan arimaha kasoo kordhay gobolka Gauteng oo shisheeye nacayb kusalaysan.\nDadka hadlayay waxay aad ugu cel-celiyeen sida loogu baahany in somalidu ka qaybqaadato arimaha kobcinaya is-dhexgalka iyo is aaminaada bulshooyinka wadanool.\nNin horay u ahaanjiray danbibaadhe iyo sirdoonka qaranka oo hadda hawlgab ah ayaa sitoosa carabka ugu dhuftay inay jiraan dad laga soo dhoofiyay wadamo kale oo siyaasadoodu xuntahay si ay u soo dilaan dad wadankan nabadgalyo u soo doontay arintaas oo dadku aad ugu dhag taagay ayuu ku sheegay inay tahay arin uuna rabin inuu halkan ku falanqeeyo isagoo sheegay in baadhis lagu samayn doono arintaas.\nSamenaarkan oo furmay 8.30 subaxnimo ayaaa soo xidhmay 4tii galbanimo wuxuuna ku soo xidhmay is af garad iyo in lasii wado semanaarada iyo shirarka noocan ah lana xoojiyo siyaasada community si ay isu bartaaan .


Nuxurka Bayaankii Guddoomiye Jawaari Ee Mooshinka Madaxweynaha: FAALLO – Radio Muqdisho\nQormadan, waxaan ku soo koobi doonaa nuxurka bayaankii guddoomiyaha baarlamaanka ka soo baxay ee uu uga hadlay waddooyinka lagu xallin karo mooshinka ka dhanka ah madaxweynaha jamhuuriyadda Soomaaliya ee ay keeneen xildhibaanada qaarkood, maaddaama aysan dhisnayn maxkamadda Dastuuriga ah oo sharci ahaan qaadi karta dacwaddan. Bayaanku wuxuu caddeynayaa xal sharci ah iyo mid SULUX ah laakin aanan sharciga khilaafsanayn oo loo mari karo dhammaynta kiiskan.\nMudaneyaasha baarlamaanka iyo madaxda dowladda gaar ahaan xukuumadda iyo madaxtooyadu, maalmihii la soo dhaafay waxay hadal hayeen sharci ahaanshaha soo jeedinta “Gabood-falidda” madaxweynaha ee ay qaar ka mid ah xildhbaanadu u gudbiyeen guddoonka baarlamaanka.\nQoraalkii ka soo baxay xafiiska guddoomiyaha baarlamaanka ee lagu lifaaqay dhowrka warqadood, ayaa caddeeyay laba waddo oo midna sharci tahay halka jidka kalena uu wada-hadal yahay oo lagu xallin karo mooshinkaan, maaddaama aysan dhisnayn maxkamaddii dastuuriga oo lahaan lahayd awoodda qaadista dacwad ka dhan ah madaxweynaha.\nArrinta labaad ee bayaankan ku jirta ayaa ah, in wada hadal lagu dhameeyo arrinta, oo ay madaxtooyada, xukuumadda iyo baarlamaanku ka wada hadlaan sidii qaab SULUX ah oo “sharcigana wafaaqsan” loogu dhamayn lahaa arrinkaan. Kaddibna heshiiskaas la geeyo golaha baarlamaanka si uu dhaqan-gal u noqdo.\nWafdi uu hogaaminayo Wasiirka Gaashaandhigga oo maanta la kulmay shacabka Ceelbuur “SAWIRRO”\nDowladda Federaalka Soomaaliya oo heshiis xog sahmineed la gashay shirkada Spectrum ASA


Shandadaha boorsada dibedda ee Shiinaha - Jumlada & Iibsashada dhimista boorsada dibedda - Dongguan Zhihao Handbag Industry Co., Ltd.\nHoyga >Alaabta >Boorsooyin>Boorsada dibedda\nSafarrada socodka waxay badanaa u baahan yihiin boorso xirfad-yaqaan ah, si aad si fudud ugu qaadi karto biyo, cunto, dhar kale iyo baahiyo kale. Maaddaama nashqadda, awoodda, ku habboonaanta iyo shaqeynta boorsooyinka dhaadheer ay aad u kala duwan yihiin, way adag tahay in la ogaado shandadda la iibsanayo. Sidaa darteed, waxaan u sameynay tusahan boorsada socodka si aan kaaga caawino inaad doorato boorsadaada socodka kugu habboon.\nSafarada kaamamka badanaa waxay ubaahan yihiin boorso xero xirfad leh, sidaa darteed waxaad si fudud uqaadan kartaa biyo, cunto, dhar kale iyo baahiyo kale. Maaddaama boorsooyinka kaamku aad ugu kala duwan yihiin naqshadeynta, awoodda, ku habboonaanta iyo shaqada, way adag tahay in la ogaado shandadda la iibsanayo. Sidaa darteed, waxaan u sameynay tusahan boorsada socodka si aan kaaga caawino xulashada boorsada kaamamka ah ee adiga kugu habboon.\nSafarada buuraha badanaa waxay ubaahan yihiin boorso xirfad yaqaan oo buur-buur ah, sidaa darteed waxaad si fudud ugu qaadi kartaa biyo, cunto, dhar kale iyo baahiyo kale. Maaddaama nashqadda, awoodda, ku habboonaanta iyo shaqeynta boorsooyinka dhaadheer ay aad u kala duwan yihiin, way adag tahay in la ogaado shandadda la iibsanayo. Sidaa darteed, waxaan u sameynay tusahan boorsada socodka si aan kaaga caawino inaad doorato boorsadaada socodka kugu habboon.\nShandad noocee ah ayaa buuxin karta baahiyaha dadka isticmaala safarka masaafada dheer? Ugu horreyntii, waa inaad tixgelisaa inay jiraan waxyaabo badan oo aad u baahan tahay inaad u soo qaadato safarka dheer, sida dharka, laptop-yada shaqada iyo waxbarashada, iPad, musqulaha gaarka ah, alaabada daryeelka, kabaha iyo waxyaabo kale oo badan. Si kastaba ha noqotee, tani waxay u baahan tahay boorso boorso aad u weyn. La degso walxaha aad u isticmaasho safarka masaafada dheer. Sidaa darteed, waxaan diyaarinay shandadaha ugu fiican ee boorsooyinka iyo boorsooyinka boorsada loogu talagalay xaaladdan:\nQalabka dharka ee loo isticmaalo boorsooyinka milatari waxay leeyihiin astaamo badan, laakiin qaar ka mid ah kuma haboona dadka casriga ah. Si kastaba ha noqotee, dhab ahaan uma baahnid inaad ku qaadatid boorso goobta dagaalka, markaa uma baahnid ogaanshaha infrared, rasaasta, iyo astaamaha dabka aan dabka lahayn. Astaamahan aan la adeegsan waxay mudan yihiin in lagu daro culeyska xirmada. (2) Marka boorsooyinka milatari loo adeegsado nolosha, iska caabbinta iyo iska caabbinta biyaha waa mid aad u xoog badan oo wax ku ool ah, laakiin waa in la ogaadaa in dharka badan ee u adkeysiga u adkeysanaya, si fiican u caabbinta biyaha, maxaa yeelay guud ahaan, iska caabbinta culeyska culus. Adag oo aan biyuhu oolin, ayaa sababi doona boorsada oo faaruq noqota.


KEYDMEDIA - First Modern Somali News & Video Website - Warar - Tarsan oo ugu baaqay ganacsatada in ay maalgashadaan wadanka\nTarsan oo ugu baaqay ganacsatada in ay maalgashadaan wadanka\nMuqdisho (KON) Gudoomiyaha gobolka Banaadir ahna duqa magaalada Muqdisho aya ugu baaqay ganacsatada Soomaliyeed in ay kordhiyaan maalgashiga ay ku sameynayaan dalkooda.\nMaxamuud Axmed Nuur Tarsan Gudoomiyaha gobalka ayaa sheegay in loo baahanyahay isku filnaansho, haatana lagu gaari karo in wadanka lagu sameeyo maalgashi.\nHadalkaan ayaa gudoomiyaha wuxuu ka sheegay xili uu xariga uu ka jarayay hotel cusub oo laga furay magaalada Muqdisho gaar ahaan degmada Shibis kaasi oo ay furteen ganacsato Soomaaliyeed.\nSidoo kale Tarsan ayaa soo hadalqaaday sida loogu baahanyahay in ganacsatada Soomaaliyeed ay uga qeybqaataan dib u dhiska iyo horumarinta dalkeena, isagoo intaa ku daray in dowladdu ay dhiirigelineyso in ganacsatadu ay maalgashi ku sameeyaan dalkooda.\nHadalka ka soo yeeray gudoomiyaha gobalka Banaadir ayaa wuxuu ku soo adayaa xili isbadal wayn haatan laga dareemayo Muqdisho, oo haatan u muuqata in ay gaarayo nabad iyo horumar.


Shuruudaha iyo Xaaladaha • DutchtownSTL.org • Dutchtown, St. Louis, MO\nFadlan si taxaddar leh u akhri Shuruudaha Adeegsiga ("Shuruudaha", "Shuruudaha Adeegsiga") ka hor intaadan isticmaalin degelka dutchtownstl.org ("Adeegga") ay maamusho DT2 • Downtown Dutchtown ("annaga", "annaga", ama "kuweenna") ).\nHelitaankaaga iyo isticmaalka Adeegga wuxuu ku xiran yahay aqbalaaddaada iyo u hoggaansanaanta shuruudahaan. Shuruudahaan waxay khuseeyaan dhammaan martida, dadka isticmaala iyo kuwa kale ee isticmaala ama adeegsada.\nAdiga oo adeegsanaya ama isticmaalaya Adeegga aad ku raacsan tahay in lagu xidho shuruudahaan. Haddii aadan ku raacsaneyn qeyb ka mid ah shuruudaha markaas ma heli kartid adeegga.\nMarkaad nala samayso xisaab anaga, waa inaad na siisaa macluumaadka saxda ah, dhammeystiran, iyo waqtigan mar kasta. Ku guuldareysiga in uu sidaas sameeyo wuxuu ka dhigan yahay jebinta Shuruudaha, taas oo keeni karta in si deg deg ah loo joojiyo koontadaada adeegeena.\nAdiga ayaa mas'uul ka ah ilaalinta sirta aad isticmaasho si aad u hesho Adeegga iyo waxqabadyo ama ficil kasta oo hoos yimaada lambarka sirta ah, haddii eraygaaga sirta ahi uu la joogo Adeeggeena ama adeega saddexaad.\nWaxaad ogolaatay inaadan shaaca ka qaadin sirtaada dhinac saddexaad. Waa inaad si deg deg ah noogu soo sheegtaa markaad ka warqabto wixii jebin ah ee amniga ama isticmaalka aan fasax laheyn ee koontadaada.\nIsku-xiryada Shabakadaha Internetka ee kale\nAdeegayagu wuxuu ka koobnaan karaa xiriiriyeyaal bogag ama dhinacyo gacan saddexaad ah oo aan lahayn ama maamulin DT2 • Downtown Dutchtown.\nDT2 • Downtown Dutchtown malahan wax xakameyn ah, mana qaadayaan wax masuuliyad ah, waxa ku jira, siyaasadaha asturnaanta, ama ku dhaqmida websaydh ama adeegyo dhinac saddexaad ah. Waxaad sii qiraysaa oo aad ku raacsan tahay in DT2 • Downtown Dutchtown aysan masuul ka noqon doonin ama mas'uul ka ahayn, si toos ah ama si dadban, wixii waxyeelo ama lumis ah oo ay sababto ama lagu eedeeyo inay sababtay ama la xiriirtay adeegsiga ama ku tiirsanaanta wixii ku saabsan waxyaabahaas, badeecadaha ama adeegyada la heli karo on ama loo maro mid ka mid ah websaydhada ama adeegyadaas.\nWaxaan si xoog leh kugula talineynaa inaad aqriso shuruudaha iyo shuruudaha iyo siyaasadaha gaarka ah ee boggaga internetka ama adeegyada aad booqaneyso.\nWaxaan joojin karnaa ama u hakin karnaa helitaanka adeeggeena isla markiiba, iyada oo aan lahayn ogeysiis ama masuuliyad hore, sabab kasta ha ahaato, oo ay ku jirto xaddidaad la'aan haddii aad jebiso Shuruudaha.\nDhammaan qodobada Shuruudaha dabiiciga ah ee ka baxaya joojinta waa inay ka baxaan joojinta, oo ay ka mid tahay, aan xadidnayn, shuruudaha lahaanshaha, khasaarihii damaanad-qaadka, damaanad qaadka iyo xaddidaadda mas'uuliyadda.\nWaan joojin karnaa xisaabtaada si dhakhso ah, iyada oo aan lahayn ogeysiis ama masuuliyad hore, sabab kasta ha ahaato, oo ay ku jirto xaddidaad la'aan haddii aad jebiso shuruudaha.\nMarka la joojiyo, xaqa aad u leedahay isticmaalka adeegga ayaa isla markiiba joojin doonta. Haddii aad rabto inaad joojiso koontadaada, waxaad si fudud u joojin kartaa Adeegga.\nIsticmaalkaaga Adeeggu wuxuu ku jiraa halistaada kaliya. Adeeggu wuxuu ku saleysan yahay "AS IS" iyo "AS AVAILABLE". Adeegga waxaa la siiyaa iyada oo aan lahayn damaanad nooc kasta ah, ha ahaato ama ha ahaato ama ha ahaato, oo ay kujirto, laakiin aan ku xaddidnayn, dammaanad-qaadyada la macneeyay ee ganacsiga, taam ahaanshaha ujeedo gaar ah, ku-xad-gudub la'aan ama koorsada waxqabadka.\nShuruudahan waxaa lagu maamuli doonaa loona dhisi doonaa si waafaqsan shuruucda Mareykanka iyada oo aan loo eegeynin khilaafkooda sharciga qaanuunka.\nKu guuldareysigeena inaan hirgelino xuquuq kasta ama bixinta shuruudahaas lama tixgelin doono ka-dhaafitaanka xuquuqdaas. Haddii shuruudaha shuruudahaas loo hirgeliyo inay noqdaan kuwo aan sharci ahayn ama aan awood u lahayn maxkamadda, qodobada soo hadhay ee Shuruudahaasi waxay ahaanayaan kuwo hirgalay. Shuruudahani waxay ka dhigan yihiin dhammaan heshiis noo dhexeeya oo ku saabsan adeeggayaga, waxaanu bedelnaa oo aan bedeli doonaa heshiisyada hore ee laga yaabo in aan naga dhexeeyo ee ku saabsan Adeegga.\nWaxaan xaq u leenahay, si ikhtiyaari ah, inaan wax ka badalo ama badalno Shuruudahaan wakhti kasta. Haddii dib-u-eegis uu yahay wax aan isku dayno waxaanu isku dayi doonaa inaanu ugu yaraan ogeysiino 15 ka hor intaan wax shuruudo cusub ah samayn. Maxaa ka tarjumaya isbeddel mug leh ayaa lagu go'aamin doonaa go'aankayaga kali ah.\nAdiga oo sii wadaya helitaanka ama isticmaalka adeegyadeena kaddib marka dib-u-habeyntaas ay noqdaan mid wax ku ool ah, waxaad ogolaatay in lagu xiro shuruudaha dib loo eegay. Haddii aadan ku raacsaneyn shuruudaha cusub, fadlan jooji isticmaalka adeegga.\nHaddii aad wax su'aalo ah ka qabtid shuruudahan, fadlan nala soo xiriir.\nDutchtownSTL.org Shuruudaha iyo Xaaladaha


Madaxweyne Guuleed “Dad Karti leh Waa In Loo Soo Xulaa Labada Aqal Ee Baarlamaanka” – Goobjoog News\nMadaxweynaha maamulka Galmudug Mudane Cabdikariin Xuseen Guuleed ayaa ka hadlay qaabka ay u socoto diyaargarowga doorashada xildhibaannada labada aqal ee baarlamaanka federalka.\nMadaxweynuhu wuxuu sheegay inay ku dadaalayaan in soo xulista ergooyinkii markii la soo dhameystiro in dad miisaan ah oo gobollada dhexe u qalma laga soo dooran doono degaannada Galmudug.\nWaxaa uu baaq u diray golaha wakiillada Galmudug ee soo dooranaya xubnaha aqalka sare inay soo xulaan dad karti iyo aqoon leh oo wax ka qaban kara xaaladda degaanka.\nGuuleed ayaa sheegay in bulshada Soomaaliyeed ay hadda heystaan fursad ka wanaagsan kuwii lagu soo dhisay dowladihii dalka soo maray oo ay ka fiirsadaan 51-da ergo cidda ay u soo xulanayaan inay ku matalaan baarlamaanka federaalka Soomaaliya.\n“ Arrin ka fiirsi u baahan weeye maxaa yeelay maalinta codkaaga aad heyso ammaan buu kuu yahay markaad bixiso ma ahan inaad shalleyso, qofka aad dooranaysid aqoon, karti iyo shaqo shalay haddii xildhibaannada lagu soo xuli jiray meelo kale maanta xildhibaan kasta waxaa lagu dooranayaa degaankiisa, waxaa naga la rabaa dadkii na matali lahaa ee degaanka horumarkiisa iyo wanaaggiisa ka shaqeyn lahaa maanta ayay magan inoo tahay” ayuu yiri Madaxweyne Guuleed.\nMadaxweynaha Galmudug ayaa sheegay in wax kasta oo lagu hirgalinayo doorashada inay gacan ka geysanayaan, hase yeeshee wuxuu meesha ka saaray in Galmudug ay wadato xubno gaar ah.\n“Annaga haddaan nahay maamulka inaan faragelin doorashada, annaga cid gaar ah oo xildhibaan u wadanno in aynaan jirin cid gaar ah oo aan u diidannahay in aynaan jirin, waxaana diyaar u nahay in dhammaantood ay ku soo baxaan rabitaanka dadweynaha wax dooranaya” ayuu yiri Madaxweynaha maamulka Galmudug.\nMagaalada Cadaado oo ah xarunta KMG ah ee Galmudug waxaa ka soconaya dadaallo lagu doonayo in lagu qabto shirarka lagu soo dooranayo labada aqal ee baarlamaanka.\nAqalka sare ayaa waxaa doorashadiisa iska leh golaha baarlamaanka dowlad goboleedka Galmudug halka aqalka hoosena ay soo dooranayaan ergooyinka beelaha oo qoristoodu ay soconayso.\nFaah Faahin: Qarax Ka Dhacay Magaalada Kismaayo, J/hoose\nJxnciz tzpgsn Buy generic viagra is there a generic for cialis\nEdrjzg atvdhr Order viagra cialis generic\nEllfed lxsxdg tadalafil 20mg generic cialis for sale\nZmbwmv wkkssa best online pharmacy canadian pharmacy online\nNosgal liugau best online pharmacy Ucjjd\nBulhwl skgyqm canadian pharmacy Rtmam...\nQoybht fqzjyg canadian pharmacy Bcszr...


Mareykanka Kurdiyiintu danta uu ka leeyahay maxay tahay ? - BBC News Somali\nMareykanka Kurdiyiintu danta uu ka leeyahay maxay tahay ?\nSida uu Madaxweynaha Mareykanka Donald Trump uu sheegay xulafeysiga uu Mareykanka la leeyahay xoogagga kurdiyiinta ayaa ah mid aan muhiimad badan laheen, wuxuuna carrabka ku dhuftay xilligi uu socday dagaalkii labaad ee adduunka iney kurdiyiintu Mareykanka ka garab dagaallamin.\nXiriirka taariikhiga ah ee labada dhinac ka dhaxeeya inkasta oo uu noocaasi yahay haddana Kurdiyiinta Suuriya ku nool waxay noqdeen xulafo iyo saaxibbo aad ugu dhaw Mareykanka.\nDalka Mareykanka dagaalladi sokeeye ee ka dhacay Suuriya wuxuu kaga qayb galay si taxaddar leh. Wuxuuna Mareykanka uu si weyn uga soo horjeestay xukumadda uu hoggaamiyo Madaxweyne Bashar al-Assad, balse danta ugu weyn uu ka lahaa inuu dagaalka Suuriya ka qayb galana waxay ahayd inuu ka hortago isballaarinta uu ururka isku magacaabay Dowladda Khaliifada Islaamka ee IS uu ku hayey dhulka aan dowladda Suuriya gacanteeda ku jirin.\nDhammaan dhinacyadi dagaalkaasi qaybta ka ahaa oo ay ka mid yihiin Turkiga, waddamada Khaliijka iyo kuwo kale waxay gacan siinayeen kooxo kala duwan oo dalkaasi dagaallo ka waday iyaga oo rajeeynayey iney u adeegsadaan xil ka tuuridda Xukumadda Bashaar al Assad.\nXoogaggaasi dhammaantoodna waxay xoogga saareen la dagaallanka kooxaha ay ugu magacdareen aragagixisada halka ay dalka Suuriya dib u dhisi lahaayeen, Mareykankana wuxuu ogaaday iney jiraan dagaalyahanno si weyn isaga caabiyey dagaalamayaasha IS oo laf dhuun gashay ku noqday.\nMareykanka oo marar badan isku dayay inuu miliishiyaadka IS ka soo horjeedo uu hubeeyo tababarrana uu siiyo waa uu ku guul darreystay oo mararka qaar waxaaba dhaceysay hubka Mareykanka uu ku hubeeyey miliishiyaadka uu garabka siinayo, iney si fudud ay ugu gacan galaan dagaallamayaasha IS.\nTurkiga oo xirxiray 118 ruux oo hor leh\nUgu dambeynti ,Washington waxay u wareegtay dhinaca xoogagga Kurdiyiinta. Taasoo u horseedday dhibaatooyin diblumaasiyadeed. Sababta oo ah shacab Kurdi ah oo aan yareen ayaa ku nool waddama badan oo ku yaalla barga dhexe sida Turkiga, Suuriya iyo Ciraaq. Waxayna Kurdiyiintu waddamadaasi ka wadaan dagaallo ay ku doonayaan sidi ay u heli lahaayeen dal ay kurdiyiintu leeyihiin oo madax bannaan.\nDalka Turkiga waxaa ka dagaallama urur gooni u goosad ah oo loo yaqaanno Ururka Shaqaalaha Kurdistaan ee PKK wuxuuna in mudda ah uu dagaal kula jiray dowladda turkiga, halka ay dowladaha Mareykanka iyo Turkigana ay PKK u aqoonsadeen argagixiso.\nXadka ay Suuriya iyo Turkiga wadaagaan waxaa sida oo kale ka dhaqdhaqaqa koox lagu magacaabo YPG oo xiriir la leh ururka PKK ee Turikiga ka dagaallama. Haddaba waa kooxdan tan ugu muhiimsan ee ay isku baheysateen maleeshiyaad kurdiyiin iyo carab isugu jira oo ay Washington gacansiinta ugu weyn ay siiso.\nMarxaladda siyaasadda ee gudaha Kurdiyiintu waa mid wajiya badan. Sida oo kalana waxaa arrintan xiisa gaar ah u yeelaya inuu madaxweyne Trump laftiisa oo isku daray ama mideeyey labada kooxood ee kurdiyiinta ah waa PKK iyo YPG.\nBalse Turkiga ayaa aaminsan iney xoogaha ku kala duwan yihiin. Ankara waxay kooxaha Kurdiyiinta ay u taqaannaa argagixiso halka uu Mareykanka garab uu siinayo cadowga qaranka Turkiga.\nGo'aanka Washington ay qaadatay iney Kurdiyiinta qalab iyo tababarraba ay ku caawiso waxay yareysay kala qaybsanaanti. Waxayna xaqiijiyeen labada kooxoodba iney yihiin xoogag muhiim ah oo loo baahan yahay kaalin mug lehna ay ku lahaayeen ururka IS in looga guuleysto dalka Suuriya.\nSida oo kale Mareykanka wuxuu qaadday tallaabba uu xiisadda Turkiga kala dhaxeysa uu ku dajineyso, waxaana tallaabbooyinkaasi ugu dambeeyey howlgallada ay ciidamada Turkiga iyo kuwa Mareykanka si wadajir ah uga sameeyeen deegaannada xadka Suuriya iyo Turkiga ku gadaaman. Ciidamada Mareykanka iney waxyar ka hor howlgalka Turkiga uu billaabay ay halkaasi ka baxaan iyaduna waa ka mid tallaabbooyinkaasi.\n1972-kii qayb ahaan Washington waxay hubeysay Kurdiyiinta Ciraaq, si ay dowladda Baghdad ka arrimisa ay ula dagaallamaan. Balse Shah ayaa markiba Ciraaq iyo Kurdiyiintaba heshiis la galay oo howshiba sidaa ku soo afjaray.\nSi la mid ahna waxay arrimuhu u dhaceen marki uu Mareykanka ciidamada Ciraaq uu ka saarayey Kuwait 1991-kii.\nMadaxweynaha Mareykanka ee xilligaas George HW Bush (Buushki weynaa) wuxuu kurdiyiinta Ciraaq uu ugu baaqay iney xukumadda Saddaam Xuseen ay dagaal kaga soo horjeestaan. Xoogaha taageera ah ayey baaqa Mareykanaka kurdiyiintu u muujiyen balse sidi la rabay manoqon.\nHaddaba hadalka Madaxweyne Trump ee ah xulafeysi, haddii uu ula jeedo Kurdiyiinta ama gaashaanbuurta NATO waxaa looga fadhiyaa inuu si taxaddar leh uu u wajaho muddo gaabanna uu ku lafaguraa oo isweydiiyaa Mareykanka muxuu helayaa muxuusa waayayaa haddii uu khilaafka uu sii xoogeysto?\nHaddaba arrimahan oo dhan marka la isku geeyo waxaa ka dhalanaya su'aala ay ka mid yihiin siduu noqonayaa xiriirka ka dhaxeyn kara xulafada muhiimka ee Mareykanka kaasoo ah Turkiga. Dagaalka uu Turkiga Suuriya ka billaabayna waxay khatar weyn ku keeni kartaa guud ahaan xiriirka uu Turkiga la leeyahay waddamada reer Galbeedka.\nIyada oo ay horayna u jirtay Turkiga inuu dhawaan ka iibsaday gantaallada casriga ah ee difaaca hawada uu Ruushka Sameeyey, taasoo keentay in laga saaro mashruuca lagu sameynayo diyaaradaha dagaalka ee Mareykanka F-35 uu Turkigu kaalin ku lahaa.\nDhammaan dhinacyada arrimahan isku hayo oo dhan waxaa soo food saaray khatar. Mr Trump wuxuu ka digay haddii Turkiga dagaalka uu sii wado inuu dhaqaalaha dalkaasi uu dukundaakun ka dhigayo.\nMadaxweyneha Turkiga Recep Tayyip Erdogan wuxuu isaguna waddamada reer galbeedka uu uga digay haddii ay cambaareynta ay ku hayaan tallabbada Turkiga ay sii wadaan malaayiinta qoxootiga uu dalkiisa ku hayo uu ka horjoogo waddamada yurub, inuu albaabada u furayo si ay waddamada Yurub u qarqinayaan.\nWaxaana sida oo kale xusuus mudan dhammaan waddamadaasi waxay xulafo ku wada yihiin gaashaanbuurta NATO.


Guddiga Difaaca oo Raiisal Wasaaraha kala hadlay xiisadaha ka taagan Magaalada Baled Xaawo | Maalmahanews\nGuddiga Difaaca oo Raiisal Wasaaraha kala hadlay xiisadaha ka taagan Magaalada Baled Xaawo\nMarch 25, 2018 - Written by admin\nIyadoo xiisad ay ka taagan tahay Magaalada Baled Xaawo ee Gobolka Gedo, islamarkaana xiisadaasi ay ka dhalatay xadgudub dowladda Kenya dhanka xuduuda ay ku soo sameysya, ayaa guddiga difaaca arrintaasi wuxuu kala hadlay Xukuumadda Somaliya.\nXildhibaan Sadiiq Warfaa oo ka tirsan Guddiga Difaaca Baarlamaanka, ayaa sheegay kulan gaar ah xalay inay la qaateen Ra’iisul Wasaaraha Somaliya iyo xubno ka tirsan Wasiiradiisa.\nKulanka ayaa xubnaha Guddiga Difaaca waxa ay warbixin ugu gudbiyeen Ra’iisul Wasaaraha Somaliya, waxayna u sheegeen in shacabka Degmada Baled Xaawo ay u soo gudbiyeen xaaladda ka taagan Magaalada iyo xadgudubka Kenya ay ku soo sameysay xuduuda.\nWuxuu sheegay Xildhibaan Sadiiq Warfaa in arrintaan loo xil saaray guddi laba dhinac ah oo ka shaqeyn doona sidii warbixin xaqiiqo ah looga soo gudbin lahaa xiisada ka taagan Baled Xaawo.\n“Cabashadii shacabka naga soo gaartay, ayaan u gudbinay Ra’iisul Wasaaraha oo si wanaagsan nooga dhageystay, marka waxa waaye arrintaan guddi ayaa loo saarayaa oo arrimaha gudaha iyo arrimaha dibadda isugu jira, anagana Guddiga difaaca aan qayb ka nahay, waxaan rajeynayaa in xal laga keeno.” Ayuu yiri Xildhibaan Sadiiq Warfaa.\nXukuumadda Somaliya ayaa lagu wadaa inay go’aan ka soo saarto xaaladaha ka jira Magaalada Baled Xaawo, halkaasi oo la filaayo wafdi dowladda ka socda in loo diro.


Imaam Zeynu Diin Al-Ciraaqi | U adeeg Xadiith-ka Rasuulka\nTurjumada Xaafidhkii la odhan jiray Zeynu Diin AlCiraaqi\nMagaca iyo Dhalasha Imaamka Sheekhan waxaa la yiraahdaa Sh C/Raxmaan Xuseen C/Raxmaan Abubakar Ibraahim Kurdi A-Rayzaani . Asalkiisa sheekhu waa reer Ciraaq, waxuuse ku dhashay Dalka Masar. Madh-habta sheekhu waxay ahayd Shaaficiyah. Imaamku waxaa la odhan jiray kunyadiisa Abuu Fadhal, waxaana lagu naanaysi jiray (Zeynu Diin).Imaamku waxuu dhashay 21kii Jamaadul Awal sanadkii 725Hijriyah.\nSheekha awoowyaashii waxay ahaayeen kuwa degan Ciraaq tuula la yidhaahdo Raziyaan, ilaa intuu imaamka aabihii uu isagoo yar iyo qaraabadiisuba usoo wareegeen dalka Masar. Halkaas ayuuna sheekha aabihii ku nagaaday ilaa uu heer markii danbena ka guursaday gabadh Masriyad ah, gabadhaas oo u dhashay Imaam Zeynu Diin.\nQoyska Imaamka uu ka dashay waxaa lagu yaqiinay Zaahidnimo, Toosnaan iyo Allah ka cabsi. Waxuuna Ilaahay subxanahu watacaala ogu deeqay darajaad iyo waxyaabo lagu faano. Hooyada Imaamka dhashay waxay ahayd mid ku can baxday ku dadaalida cibaadada, Allah u dhawaanshaha, sabirka iyo qaneecada Rabigeed. Halka aabihisna uu go’ay laga soo bilaabo intuu yimid Masar , u adeegida dadka wanaagsan. Waxaana ugu caansanaa dadka uu adeegi jiray Sheekh Alqanaawi.\nImaamku waxuu Ilaahay subxaanahu watacaalaa ku irzaaqay caruur . Waxaa kamid ah caruurtiisa Axmed oo kunyadiisu tahay Abaa Zurcah laguna naanaysi jiray Waliyyudiin. Sidoo kale waxuu sheekha loo dhalay gabadh la yidhaahdo Khadiija, taasoo uu kula xididay Xaafidka la odhan jiray Nuura Diin Al Haythami, waxayna udhashay caruur.\nMasaadirta qaar waxay sheegaan Imaam Zeynu Diin inu lahaa laba gabdhood oo lakala yidhaahdo Zeynaba iyo Juweyriya.\nSidaan sheegnay Xafaidh Zeynu Diin al Ciraaqi waxuu ku dashay dalka Masar, waxaana magaca u bixiyay Sheekh Alqanaawi. Nasiib darro Sheekha aabihiis muddo dheer lama uusan noolaanin oo Ilaahay ayaa oofsaday. Sheekhuna xiliga uu aabihii geeriyooday muusan gaadhin 3 sano. Sheekha noo soo tabinaya qisada waxuu sheegay inuusan ogayn cidii kafaalo qaaday sheekha , laakiin malahaygu waxuu u badanyahay ayuu yidhi in Imaam Alqanaawi uu kafaalo qaaday\nImaam Zeynu Diin waxuu xifiday bartayna Qur’aanka iyo Culuumta luuqada isagoo jira 8 sano. Sheekha go’aanka ahaa inuu barto Qir’aatka iyo culuumta luuqada kama uusan daciifin ilaa markii danbe uu kula taliyay Sheekhiisii Ibnu Ciz binu Jamaca inuu ka leexdo majaalkan oo himadiisa uu uleexiyo dhanka culuumta xadiithka, maxaa yeelay sheekhu waxuu ahaa mid ay badantahay maxaasintiisu/wanaagiisu, iyo sidoo kale fahamkiisa. Waxuuna ku dhahay “Cilmiganu (yacni luuqada) waa mid dhib badan, daal badan, faa’iidadiisuna ay yartahay, nin maskax iyo faham lehna waatahe uu leexi himadaada dhanka Culuumul Xadiith”. Go’aankii sheekha ayuu qaatay waxuuna sii waday dadaalkiisii iyo cilmi raadista, isagoo bilaabay barashada Cilmiga Qiraa’aatka .\nSidoo kale sheekhu waxuu ahaa mid tagga casharada fiqhiga ee culimada akhriyaan, sida Ibnu Cidlaan, Laazim Al Cimaad, Muxamed bin Isxaaq Albiliisi.\nSheekhu waxuu wax ka qaatay culimada kala ah:\nShamsi Bin Al-labaan\nJamuludiin Al Isnawi\nWaxuu kale oo wax ka dhagaystay:\nSheekh Cali C/raxmaan bin Shahid Al Jaysh\nWaxuuna wax ku dul akhriyay:\nSheekh Shihaabu Diin bin Al-Baaba\nSheekhu waxuu u leexiyay himadiisii Cilmiga takhriijinta isagoo jira 20sano, waxuuna aha amid aad u jecel takhriijinta.\nBooskiisa cilmi ahaaneed , iyo hadaladii ay culumadu ka dhaheeen:\nWaxii aan soo sheegnay waxaynu ka aragnay booska uu joogay Xaafidku , ee Ilaahay waafajiyay. Waxuuna Ilaahay ku manaystay fiirshasho badan, maskax badan oona nadiif ah iyo xifdi fudud. Sidaa daraadeed dhamaan culimada la daristay way u qireen darajadaas .\nSheekhiisa la odhan jiray Ciz binu Jamaaca waxuu yiri “ Qof kasta oo sheegta inuu yaqaano cilmiga xadiithka isagoo jooga Masar oo aan ahayn Imaam alciraaqi , qofkaasi waa sheegte uun”.\nIbnul Jazari waxuu yiri “Xaafidkii Masar iyo Muxadithkeedii iyo sheekheedii weeye”. Ibnu Xajar waxuu yiri “Xaafidkii weynaa waa sheekheenii caanka ahaa”.\nWaxaa halkaas inoogu cadaatay in ay culimadu amaaneen kuna tilmaameen aqoon badni.\nImaam Zeynu Diin waxuu qabsaday oo qaadi/garsoore ka noqday Madiina, waxuuna ahaa sidoo kale Imaamka iyo Khadiibka Madiina, muddo sadex sanno iyo 5 bilood ah.\nArdaydii Shiikha :\nSheekhu waxuu lahaa arday aad u fara badan waxaana kamid ah :\nIbnu Xajar Alcasqalaani\nBurhaanu diin Ibnul Cajami\nWaliyyu diin Abuu Zurca Alciraaqi oo ah wiilka imamka Nuuradiin AlHaythami\nWaxaa sheekha la oofasaday maalin arbaca ah bisha Shacbaana tahay 8 , sanadku markuu ahaa 806 Hijriyada, isagoo sida la sheego markaas uu kazoo baxay xamaamka. Cimriga sheekhu waxuu ku dhawaa 81 sano. Janaazo weyn ayaa loo sameeyay sheekha waxaana ku tukaday Shihaabu Diin Aldhahabi. Imaamka waxaa lagu aasay banaanka Qaahira. Ilaahay subxaanahu watacaala waxaanu ka baryaynaa inuu u naxariisto sheekha.\nWQ: MOhammed Camaleeti\nfrom → Imaam Zeynu Diin Al-Ciraaqi, Taariikhda Culimada Xadiith-ka\n← Maktabad miyaad leedahay? Q1aad\nSheekh Muqbil binu Haadi →\nNajma permalink\tApril 26, 2015 5:24 am\tJazakalahu khayran akhi Mohamed , Alle hakaa abaal mariyo wanaagaa walalaha la qaybsanayso aamin, halkaa ka wada dadaalka dhamantiin walalaha khayrka ka shaqeeya shaqadaan weyn isku xil saaray ,\nBlog Stats Since October 2010\t48,768 hits


SRRC: HESHIISKII 29kii JANAAYO WAA NALAKU KHIYAAMAY, MANA OGOLAAN DOONO\nMisayoka: Cidii diidda heshiiska waxaa lagu soo rogi doono cunoqabteyn\nKolonzo Misayoka:-Hogaamiyihii Diidaa Saxiixa Heshiiskii STATE HOUSE waxaa la.....\nWasiirka wasaarada Arimaha Dibada Dalka Kenya kolonzo Misayoka ayaa maanta shir jaraa'id ku qabtey hoolka shiraraka ee wasaarada arrimaha Dibada ee magaalada Nairobi. Wasiirka ayaa shirkiisa jaraa'id ku sheegay in shirka wadahadalada Nabada Soomaaliyeed shaqsiyaad ama koox u xayirnaan doonin, shirkana maalmo ka dib halkiisa ka sii socon doono.\nShirkan jaraa'id oo uu qabtay wasiirka arrimaha dibadda ee Kenya kuna qabtay wasaaradda arrimaha dibadda ee dalka Kenya ayaa sheegay in heshiiskii 29kii January uu ahaa mid taariikhi ah uuna goobjoog ka ahaa madaxweynaha Kenya, xubnaha beesha caalamka,iyo urur gobaleedka IGAD iyo madaxweynaha Uganda.\nShirkan jaraa'id waxaa goobjoog ka ahaa xubnaha IGAD beesha caalamka, Midowga Africa, Midowga reer Yurub iyo wakiilo ka socday dowladaha Eritrea, Djibouti iyo Kenya, iyadoo Itoobiyana ay ka maqneyd. Misayoka wuxuu sheegay inaysan shirka hor'istaagi karin kooxo dano gaar ah leh isagoo sheegay in shacabka Soomaaliyeed ay doonayaan dowlad ka dhalata shirka loo fadhiyo halka sano inta ka badan.\nMisayoka waxa uu sheegay in cidii diidda (heshiiska) lagu soo rogi doono cunoqabteyn, isagoo sheegay inaysan aheyn cabsi galin."Waxaan u haynaa cadeymo ah gumaadkii ay geysteen hogaamiyayaasha ka hor'iminaya shirka dib u heshiisiinta oo doonaya inay burburiyaan heshiiskii taariikhiga ahaa" ayuu yiri Misiyoka.\nDhinaca kale, IGAD ayaa ka codsaday Qaramada Midoobay inay qoraal ka soo saaraan heshiiskii ay dhawaan hogaamiyayaasha Soomaaliyeed ku gaareen Nairobi.\nShirkan jaraa'id ayaa lagu sheegay in dhawaan uu bilaabmi doonaa wajiga seddaxaad ee shirka.\nQaar Katirsan SRRC oo Shir Jaraa'id Ku Qabtay Nairobi\nQaar ka tirsan SRRC-da oo galabta shir jaraa'id ku qabtay magaalada Nairobi ee dalka Kenya ayaa sheegay in lagu khiyaamay heshiiskii 29kii January ee hogaamiyayasha saxiixeen.\nShirkaasi jaraa'id oo ay SRRC-da ku qabteen hotel ku yaala Nairobi ayna ka soo qeybgaleen xubno uu ka mid yahay Col. Cabdulaahi Yuusuf Axmed, Gen. Morgan, Sheikh Aadan Madobe iyo xubno kale ee Golaha SRRC-da ayey ku sheegeen in heshiiskii 29kii January uu ahaa mid lagu khiyaamay isla markaana aysan ogolaaneynin.\nSRRC-da ayaa sheegtay in aanay aqbaleynin madaxadweynaha DKMG ah uu saxiixo heshiiska isagoo madaxweynaha Soomaaliya ah uuna barbar fariisto madaxweynaha Kenya.\nSRRC-da ayaa sheegtay in waxyaabaha lagula heshiiyay ay ka mid tahay in DKMG ah ay noqon doonto labo qeybood oo kala ah kuwii hore u joogay shirka oo kala ah Xasan Abshir iyo Cabdalla Deerow Isaaq iyo madaxweynaha DKMG ah wafdiga uu hogaaminayaya.\nSRRC-da ayaa sheegtay inay aqbashay 24 hogaamiye oo lagu daray madaxweynaha ay xulitaanka baarlamaanka ka qeybqaataan iyagoo xusay waxyaabihii la soo bandhigay 29kii January in ay ahaayeen waxyaabo aanay horay ula soconin isla markaana wixii go'aanka ku gaareen habeen ka hor iyo wixii la soo hordhigay oo ay saxiixeen ay kala yihiin labo qoraal oo aan isku dhaweyn.\nSRRC-da waxay kaloo sheegeen in xubnaha beesha caalamka iyo IGAD ay u gudbiyeen in la saxo dhammaan wixii qalad ay iyaga ku tilmaameen kulankii Wadatashiga ee 18ka maalmood ka socday Nairobi inuu yahay mid lagu guuldareystay.\nShirka jaraa'id ee SRRC-da ayaa ku soo beegmay saacado kaddib markii wasiirka arrimaha dibadda ee Kenya uu sheegay in aan dib loogu noqoneyn wixii lagu heshiiyay 29kii January ciddii ka hor'imaantana la cunoqabteyn doono isagoo ka codsday Golaha Ammaanka in tallaabo liddi ku ah dadka ka hor'imaanaya nabadda ay baaq ka soo saaraan.


Home Wararka Safaaradda Maraykanka oo saxday been uu Ra’iisal Wasaare Kheyre ku faafiyay...\nSafaaradda Maraykanka oo saxday been uu Ra’iisal Wasaare Kheyre ku faafiyay baraha bulshada\nWaxaa maanta lagu qabtay Xarunta Xalane kulan looga hadlayay arimaha amniga Soomaaliya oo ah kulan joogta oo la qabto dhowrkii biloodba mar. Kulankaan aya waxa loo yaqaanaa marka la soo gaabiyo “security sector focused, strand A2”. Kulanka aya waxa goobjoog ka ahaa wafuud ka tirsan safaradaha beesha caalamka u fadhiya Soomaaliya.\nKulankan oo muhiimad gaar ah u leh dowladda Maraykanka aya Ra’iisal Wasaare Kheyre waxa uu codsaday in in wax gudoomiye shirka mar hadii uu diiday in uu soo diro Wasiirka musaasibka ku ah imaatinka shirka noocaaan oo kale ah. Iyada oo lagu sharfayo dowladda Soomaaliya iyo codsiga Kheyre aya waxa la isla gartay in shirka uu noqda mid ay isla wada gudoomiyaan (co-chairs) Safiirka Maraykanka iyo Ra’iisal Wasaare Kheyre.\nShirke markii uu dhamaaday aya safaaradda Mayarkan waxa ay ka warheshay in RW Kheyre sheegtay in uu shirka isaga kaliya gudoomiyay oo ah been abuur aan waxba ka jirin. Safaraadda Maraykanka oo saxaya beenta Kheyre faafiyay aya waxa ay bartooda bulshda soo dhigeen qoraal ay ku cadeeynayaan in ay ka xun yihiin sida uu hadalka u soo qortay RW Kheyre.\nWaxaana ay hadalka ku bilaabeen “ waxaa aad ugu faanaynaa in aay anaga xiririnay shirkii maanta oo ay isla gudoomiyeen Kheyer iyo Yamamoto…..”\nWaxaa nasiib xumo ah in RW Kheyre uusan ka xishoonin in uu been ka sheego kulan la wada og yahay cida soo abushay isla markaana gudoomisay.\nPrevious articleCiidamo ku Go’doonsan wadada xariiriso Balcad iyo Jowhar\nNext articleCar bomb rips through Mogadishu market, 12 killed\nCiidamada Kenya oo wadahadal la furay Soomaalida ku dhaqan xuduudaha labada...\nDeg Deg) Qarax weyn oo lala eegtay Hotel Maka oo goor...


Yusuf Garaad: July 2017\nLabada Madaxweyne ku Xigeen ee Jubbaland\nBishaan horraanteedii waxaan ka mid ahaa xubnaha Golaha Wasiirrada ee booqday magaalada Kismaayo. Waxay ahayd go’aanka Ra’iisal Wasaaraha in Goluhu fadhigiisa Khamiislaha ah uu ku yeesho Kismaayo.\nMarkii aan dib uga fekeray waxay ila noqotay markhaati in aan ka xasdayo Madaxda iyo dadweynaha Kismaayo haddii aanan bulsha weynta Soomaaliyeed la wadaagin wanaagga aan soo arkay.\nKismaayo markii iigu dambeysay waxay ahayd 2014 oo aan ka qeyb galay munaasabad lagu qabtay garoonka dayaaradaha, saacado yar ka dibna waan ka soo laabtay.\nLaakiin magaalada oo aan gudaha u galo waxaa iigu dambeysay 1995 markaas oo magaalada aan ku soo booqday General Morgan oo gudaha magaalada ka talinayay.\nWaxay ahayd magaalo kooban, jawi colaadeed ku jirta. Nolosheeduna ay hooseeyso inkasta oo markaas loo arkayay in ay soo yara kabaneyso.\nMarkaas ka hor magaalada waxaa iigu dambeysay 1987 oo aan seexday Hotel Waamo oo ay lahayd Dowladdu. Wuxuu ahaa Hotel dalxiis oo ay maamusho Wasaaradda Dalxiisku.\nMiiskii ugu qurxoonaa ee tan iyo markii la magacaabay uu Golaha Wasiirradu shirkiisa ku qabto wuxuu ahaa miiskii yaallay guriga Martida ee Kismaayo.\nWuxuu yaallaa gudaha guriga Martida. Waa guri ka kooban xero weyn oo oodan oo beero nasasho ku yaallaan, gudahana uu ka dhisan yahay guri weyn oo dhowr dabaq ah iyo kuwo yaryar. Waxay xeradu kaabiga ku haysaa badweynta India oo jamalka keliya ayaa qeybiya guriga iyo badda.\nNeecawda badda ka soo dhacaysa iyo hugunka ka baxaya hirka marka ay baddu kacsan tahay waxay ku geynayaan jawi dabacsan oo waxyaabaha qaar ku illowsiin kara.\nGurigaas iyo qalabka yaalla waxaa la ii sheegay in aan lagu dhisin lacag ajnabi bixiyay. Waa mashruuc lagu hirgeliyay isku tashi iyo isku kalsoonaan.\nMadax iyo dadweyne waxaa naloo muujiyay soo dhoweyn diirran, qaddarin iyo oggolaasho la oggol yahay lana weheshanayo Dowladda Soomaaliya.\nWaxaan arkay madax is oggol, Madaxda Qaranka iyo Dowladda dhexe oo dhanna oggol. Waxaan arkay Dowlad Goboleed garab iyo gaashaan u ah Dowladda Federaalka isuna aragta in ay iyadu ka mid tahay.\nSi gaar ah waxaan ugu mahadcelinayaa Madaxweynaha, labada Madaxweyne ku xigeen, dhammaan Wasiirrada iyo ciidanka safnaa garoonka aan ka soo degnay ilaa iyo guriga Martida oo xarun KMG ah noo noqday. Ciidankaasi waxay qorraxda iyo dhaxanta u taagnaayeen in ay ilaaliyaan Madax aanay toos u aqoon laakiin ay Dowladnimo ka dhinsanayaan.\nUgu dambeyn waan ka mahadcelinayaa xalwa Kismaayo haddiyad la ii siiyay.\nPosted by Yusuf Garaad at 18:32:00\nSawirka waxaa qaaday Adow Mohamed\nGalabta waxaan magaalada Juba, caasimadda Sudan-ta Koofureed uga qeyb galay shir ay Wasiirrada Arrimaha Dibadda ee IGAD ay kula kulmeen wakiillo ka socda bulshada rayidka ah ee dalkan, goobjoogna ay ka yihiin wakiillo ka socda beesha caalamka.\nDanjirayaasha Mareykanka, Norway, UK, China, Germany, Japan, Switzerland, Qarammada Midoobay, Midowga Afrika iyo Midowga Yurub ayaa fadhiyay.\nKulanka waxaa igu wehliyay Agaasimaha Waaxda Afrika ee Wasaaradda Arrimaha Dibadda, Cabdilatif Maxamuud (gar madow) iyo Danjiraha Soomaaliya u fadhiya Juba, Xuseen Xaaji (gar cad) iyo diblomaasiyiinta Safaaraddeenna Juba.\nHaddana waxaan ka soo laabtay casho uu Wasiirka Arrimaha Dibadda ee Sudan-ta Koofureed uu u sameeyay Wasiirrada dalalka xubnaha ka ah IGAD iyo wufuuddooda.\nIn saaka aan ka soo tooso Muqdisho, howl aan qabsado, galabtana aan ka qeyb galo shir ka dhacaya Sudanta Koofureed iima suurta gasheen haddii aan la joojin sii maritaankii Wajeer, sababta oo ah kamaan soo gaareen dayaarada kowda ka kacaysa Nairobi. Wajeer waxay khasab ka dhigi lahayd in aan maalin ka hor ka dhoofo Muqdisho oo aan u hoydo Nairobi inta aanan u gudbin Juba.\nPosted by Yusuf Garaad at 19:57:00\nSoomaaliya ayaa Ethiopia kala wareegtay Maxaabbiis\nWaxaan caawa aad ugu faraxsan ahay in ay Muqdisho ka soo degeen 114 Maxbuus oo Soomaali ah oo wadahadal aan la yeelannay Madaxda Ethiopia ka dib laga soo daayay jeelal ku yaalla Ethiopia.\nIyaga oo aad u faraxsan ayaa basas looga qaaday gegida dayaaradaha Aden Cadde.\nDowladda Ethiopia oo shuruud la'aan ku aqbashay codsiga Madaxda Soomaaliya ayaan uga mahadcelinayaa gaar ahaan Wasaaradda Arrimaha Dibadda iyo Dowlad-degaanka Ismaamulka Soomaalida.\nAad ayaan ugu farxay marka aan arkay sida ay dhallinyarada laga soo daayay xabsigu ay ugu faraxsan yihiin in ay dalkooda ku soo nabad laabteen.\nWaxaa socda dadaal xoog leh oo ay Dowladda Soomaaliya u dhan tahay oo aan rajeynayo in uu mustaqbalka dhow u suurta geliyo Dowladdu in ay la soo wareegto Maxaabbiis Soomaaliyeed oo ku xiran dalal kale oo dhowr ah.


Ferdinand oo ka aragti dhiibtay go’aankii ay kaga dhaqaaqeen xiddigaha Sánchez iyo Lukaku kooxda Man United\n(Manchester) 02 Sebt 2019. Daafacii hore kooxda Manchester United ee Rio Ferdinand ayaa ka aragti dhiibtay bixitaanka xiddigaha Alexis Sánchez iyo Romelu Lukaku.\nRio Ferdinand ayaa shaaca ka qaaday inuu ku faraxsan yahay bixitaanka xiddigaha Sanchez iyo Lukaku, kuwaasoo ka dhaqaaqay garoonka Old Trafford suuqan kala iibsiga ee xagaaga.\nRomelu Lukaku ayaa ugu dhaqaaqay kooxda Inter Milan heshiis qaali ah ee ku kacay qiimo dhan 73 milyan oo ginni, kahor inta uusan Sánchez qaab amaah ah ee ilaa iyo dhamaadka xili ciyaareedkan ugu dhaqaaqin garoonka San Siro.\nWargeyska “Daily Express” ee dalka England ayaa soo xigtay wareysi uu bixiyay halyeeyga kubadda cagta ee dalka England Rio Ferdinand waxaana hadaladiisa ka mid ahaa:\n“Aad ayaan ugu faraxsanahay waxa uu sameeyay tababare Ole Gunnar Solskjær, sababtoo ah waxaan bilaabay inaan arko waxa uu ka doonayo shaxda kooxda Man United, durba wuxuu bilaabay inuu gaaro waxa uu rabo”.\n“Waxaan xasuustaa wareysi aan la yeeshay dhamaadka xilli ciyaareedkii hore, wuxuu ii sheegay inuu doonayo in kooxdan ay noqoto kooxda ugu fiican, si adagna uu u shaqeeyo, isla markaana uu doonayo inuu halkan sii joogo”.\n“Haddii ciyaartooyda aysan fiicneyn, waa inay baxaan, waana ku faraxsanahay taas. Muddo aad u dheer Manchester United waxaa jiray ciyaartoy wax walba u qabtay kooxda intii ay ku sugnaayeen garoonka Old Trafford”.


Ciidamada nabadgelyada iyo kuwa sirdoonka ee dalka Itoobiya ayaa haatan waxrbixin hordhac ah ka soo saaray qaraxii ka dhacay maalintii Axaddii guri ku yaalley xaafadda Bole ee magaalada Addis Ababa.\nWarbixintaasi waxay ku tilmaantay labadii qof ee ku dhintay qaraxaasi inay ahaayeen qaxooti sharcidarro ku soo galay dalka Itoobiya oo Soomaali ahaa. Waxayna maleegayeen waxyaabaha qarxa oo la isku miidaamiyo oo ay ku sii diyaargaraynayeen gurigaasi, ka dibna iyaga ku qarxay.\nWaxayna warbixintani hordhaca ahi intaasi ku dartay inay doonayeen nimankaasi inay isku qarxiyaan goob dadweyne aad u fara badani iskugu imanayey, oo lagu daawanayey ciyaartii kubadda cagta ee isreebreebka Afrika, ee ay iskaga horimanayeen maalintaasi dalalka Itoobiya iyo Nigeria. Waxana dadweynahaasi ay kala socdeen shaashado waaweyn oo loogu talogalay, looguna sii xidhay fagaarayaal lagala socdo.\nWasiirka warfaafinta ee Itoobiya, Redwan Hussein ayaa sheegay in goobtii qaraxaasi ka dhacay laga helay qalabka qarxa ee ay xidhaan dadka ismiidaaminaya, bastoolad iyo rasaas, iyo medykii labada qof ee rabay inay isqarxiyaan. Goobtaasi oo ku taal xaafadda Bole waxay dhawr kilometer oo keiya u jirta garoonka weyn ee ciyaaraha.\nDawladda Itoobiya waxay sheegatay in baadhitaankii uu weli socdo, laakiin ilaa hadda inta la og yahay, qof ka mid ah labadaasi nin ayaa dhawr iyo labaatan cisho ka hor kiraystay guriga haatan qaraxani ka dhacay, ninkan kalena waxa uu ku soo biiray saacado ka hor.\nUrurka al-Shabaab ayaa sheegtay in weerarkaaso ay iyagu ka danbeeyeen, sababta ay u qaadeenna ay tahay ciidamada Itoobiya ee jooga Soomaaliya. Itoobiya waxay sannado badan ka mid ahayd dalalka safka hore ee ururrada xagjirka ah kula dagaallama Soomaaliya.


Wararka - Sida loo rakibo darbiyada PCV-ga qurxinta\nXirmooyinka darbiyada PVC waa xulasho wanaagsan qurxinta derbiga. Saamaynta guud ee qurxinta waa mid aad u saraysa oo qiimaha waa la awoodi karaa. Waxaad ubaahantahay inaad barato xoogaa aqoon xirfadeed markaad rakibineyso, si dhismaha qurxinta uu u noqon karo mid dhaqso badan oo saameynta qurxinta loo damaanad qaadi karo. Aan ku baro adiga, sida loo rakibo guddiga qurxinta darbiga pvc?\n1. Sida loo rakibo boodhka qurxinta darbiga pvc\n1. Markaad qurxinayso, waxaad dooran kartaa nooca ganaaxa qalalan, oo ay ka mid tahay hagaajinta keelka derbiga hoose marka hore, iyo ku xiridda guddiga dahaarka kuleylka qurxinta leh keel-ka iyada oo loo marayo kala-goysyada birta ama barroosinka gaarka ah. Isku-xidhka udhaxeeya kala-goysyada waxaa lagu dhejin karaa nidaamka dahaadhka derbiga dibedda ee sabuuradda la saaray, sabuuradda benzene ama dhogorta dhagaxa ah. buuxiyo.\n2. Nooca si buuxda u rakiban ayaa aad ugu habboon mashaariicda dahaarka derbiga gudaha. Sidaa darteed, inta lagu guda jiro rakibidda nidaamka kuleylka kuleylka dibadda, guddiga isku dhafka kuleylka qurxinta ee isku dhafan iyo darbiga hoose ayaa kaliya ku xiran isku xirnaanta ama isku xirnaanta dhammaystiran, taas oo loo yaqaan nooc dhammaystiran oo isku xidhan. Habka gacanta waa in lagu go'aamiyaa iyadoo loo eegayo shuruudaha naqshadeynta qaabdhismeedka gaarka ah. Isticmaal madaafiic isku dhafan ama qalab kale si aad u buuxiso inta u dhexeysa kalagoysyada.\n3. Isku darka qoriga barroosinka iyo barroosinka ayaa inta badan ku saleysan shuruudaha dhismaha. Nidaamka kuleylka kuleylka ee dibadda ee guddiga qurxinta kuleylka kuleylka waxaa lagu daraa iskudhafka iyo usha barroosinka si loo hagaajiyo guddiga qurxinta kuleylka ee derbiga. Saldhigga waxaa lagu daraa si buuxda oo isku xiran oo qalalan, waxaana si ballaaran loogu adeegsadaa injineernimada.\n2. Hordhaca faa'iidooyinka gidaarka PCV\n1. Faa’iidada ugu weyn waa culeyskeeda fudud. Shaqaaluhu aad ayey u dabacsanaayeen intii ay socdeen dhismaha. Waxay leedahay kuleylka kuleylka iyo shaqada ilaalinta kuleylka. Adeegso guddiga qurxinta darbiga PVC. Dareen ahaan, sidoo kale waa mid saaxiibtinimo u leh deegaanka. Gurigu waa jiilaal. Xilliga xagaaga waa diirran oo qabow, kana takhalusi kara baahida qaboojinta iyo keydinta tamar badan, laakiin sidoo kale waxay leedahay faa'iidooyinka uumiga-caddeyn, olol-celin, aashitada iyo caabbinta alkali, caabbinta daxalka, jikada ama saqafka suuliga ama derbiyada qurxinta.\n2. Waxyaabaha lagu qurxiyo darbiyada PVC waxay leeyihiin xasilooni sare iyo sifooyin wanaagsan oo koronto. Isticmaalka muddada-dheer kadib, way ka adkeysi badan tahay qalabka kale ee qurxinta derbiga. Kama baqo dhalaalka iyo iftiinka qoraxda. Waxay leedahay sifooyin wanaagsan oo gabowga. Way fududahay in la alxamo afka oo wuxuu ku dhegan yahay darbiga.\n3. Qaab-dhismeed sare, xoog foorarsi sarreeya, iska caabin saameyn xoog leh, dheereyn heer sare ah biririfta, keydinta qalabka ka dib dhammeynta qurxinta, ma fududa in qashin la keeno iyo keydinta kharashka qurxinta. Guddiga qurxinta darbiga PCV-ga wuxuu leeyahay dusha sare, midabyo dhalaalaya, qaabab kala duwan, saameyn qurxoon oo qurxoon, iyo codsiyo badan oo qurxin leh.\n4. Nidaamka dhismaha waa mid aad u fudud, waa mid aad ugu habboon in la bilaabo rakibaadda guriga, rakibistuna waa mid aad u habboon. Guddiga qurxinta derbiga ee PVC waa sahlan tahay in lagu nadiifiyo nolol maalmeedka. Kama cabsanayo wax maraq ah ama carruurta sameeya dardaaran markay doonaan. Si tartiib ah ugu tirtir maro qoyan si aad nadaafadda u soo celiso.\n5. Gudiga qurxinta darbiga ee PVC waa shey qurxin balaastik ah. Guddiga PVC wuxuu ka sameysan yahay qaab dhismeedka mesh malab. Sababtoo ah qeexitaankiisa, midabada iyo qaababka, waa mid aad u qurxin, oo sidoo kale loo yaqaan filimka qurxinta, oo loo isticmaali karo derbiga gudaha iyo qurxinta saqafka, waxaana si ballaaran loogu isticmaalaa qaababka kala duwan ee qurxinta guriga.